Εκθεση φωτογραφίας της Ενης Κούκουλα στο βιβλιοπωλείο «Φωταγωγός».\n10.12.2019 • 11:57\nΗ παράσταση «Η σημασία να είσαι σοβαρός», του Οσκαρ Ουάιλντ, παρουσιάζεται σε σκηνοθεσία της Τώνιας Ράλλη στο θέατρο Rabbithole. Στις 9.15 μ.μ. Γερμανικού 20, Μεταξουργείο.\nΜία επιπλέον συναυλία σήμερα για τον Γκόραν Μπρέγκοβιτς στο Christmas Theater. Στις 8.30 μ.μ. Κλειστό Ολυμπιακό Στάδιο Γαλατσίου.\nΤο Ινστιτούτο Θερβάντες και η Ελληνοαμερικανική Ενωση παρουσιάζουν ένα διήμερο (10-11/12) κινηματογραφικών προβολών, υπό τον τίτλο «Πρώτες απόπειρες». Η είσοδος είναι ελεύθερη. Από τις 6 μ.μ. Μασσαλίας 22.\nΠαρουσίαση του βιβλίου «Αλέξης Τσίπρας. Οι μεταμορφώσεις της πολιτικής», του δημοσιογράφου Φαμπιάν Περιέ, στην ΕΣΗΕΑ, από τους Κώστα Αρβανίτη, Εφη Αχτσιόγλου, Γιώργο Πλειό και τον συγγραφέα. Στις 7 μ.μ. Ακαδημίας 20.\nΤην έκθεση «Just a bowl of cherries» διοργανώνει το MOMus-Πειραματικό Κέντρο Τεχνών στο πλαίσιο της 7ης Μπιενάλε Θεσσαλονίκης, με έργα των Λόρι Αντερσον, Ταμάρα Μακάρθουρ, Γιώργου Μαραζιώτη κ.ά. Αποθήκη Β1, Λιμάνι Θεσσαλονίκης.\nΕκθεση φωτογραφίας με τίτλο «Κρυφός κήπος» από τη φωτογράφο Ενη Κούκουλα, για τους κρυφούς κήπους που όλοι κρύβουμε μέσα μας. Βιβλιοπωλείο – Αίθουσα τέχνης «Φωταγωγός». Εως 10/1. Κολοκοτρώνη 59Β και Λιμπόνα.\nΕκδήλωση – αφιέρωμα στον Χάρολντ Μπλουμ και το έργο του, με ομιλητές τους Δημήτρη Αγγελάτο, Δημήτρη Δημηρούλη, Κατερίνα Σχινά, Θανάση Τριαρίδη. Συντονίζει η δημοσιογράφος Τίνα Μανδηλαρά. Στις 7 μ.μ. Πολυχώρος του Συλλόγου «Οι Φίλοι της Μουσικής», Μέγαρο Μουσικής Αθηνών, Βασ. Σοφίας και Κόκκαλη 1, Αθήνα.


Ο πατέρας ελεύθερος, Το θύμα φυλακή-Δικαιοσύνη πατριαρχική - Fylo Sykis\nΔημοσιεύτηκε από το fylo sykis | Σεπ 29, 2017 | Δικαιώματα\nδικαιοσύνη έμφυλη βία\nΈχετε δει την ταινία Χορεύοντας στο σκοτάδι με την Μπιορκ;\nΤο σενάριο της ταινίας επαναλήφθηκε με κάποιες μικρές παραλλαγές στη δίκη της Π.Α. στο Ναύπλιο την Τετάρτη 27 Σεπτεμβρίου 2017.\nΜια 22χρονη κοπέλα ζει στα παγκάκια στην Κόρινθο. Έχει φύγει από το σπίτι της γιατί ο πατέρας της δέρνει τη μητέρα της και δεν αντέχει άλλο αυτή την κατάσταση. Πάντα μπαίνει στη μέση για να τους χωρίσει και τις τρώει. Ο πατέρας άνεργος και αλκοολικός. Η μητέρα άνεργη με καρκίνο. Δεν τολμάει να φύγει από το σπίτι. Όλο το σπίτι είναι σπασμένο, δεν έχει αφήσει ούτε ποτήρι όρθιο ο πατέρας. Η κοπέλα έχει ελαφρά νοητική στέρηση. Κατάφερε όμως να φτάσει μέχρι και το γυμνάσιο. Δεν είχε βοήθεια από πουθενά. Μερικές φορές ζητούσε χρήματα από την εκκλησία για να πάρει να φάει. Κάποιες φορές έκανε μεροκάματα στα καλαμπόκια. Είχε μια κολλητή φίλη λίγο μικρότερή της. Μερικές φορές τριγυρνούσαν μαζί τα βράδια. Κάποιες άλλες έμενε και σπίτι της παρέα. Κυκλοφορούσε με μαχαίρι στην τσάντα διότι φοβόταν τα βράδια έξω που έμενε.\nΈνα βράδυ αργά κάθονται στον πεζόδρομο σένα παγκάκι οι δυο τους. Τους πλησιάζει ένας μεθυσμένος άντρας αρκετά μεγαλύτερός τους, κοντά στα πενήντα. Δεν τον ξέρουν. Στέκεται μπροστά τους και με απειλητική διάθεση αφήνει σεξουαλικά υπονοούμενα. Λέει στη μικρότερη κοπέλα, «εσένα σε ξέρω, που μένεις και τους γονείς σου». «Θα σας γαμήσω», τους λέει και πιάνει τα στήθη της μικρής. Εκείνες αντιδράνε. Πιάνει την 22χρονη από τα μαλλιά. Πάει να βγάλει κάτι από την κωλότσεπή του. «Κρατάει μαχαίρι», φωνάζει η μικρότερη κοπέλα. Τότε η 22χρονη βγάζει από τη μικρή άσπρη τσάντα που κρατούσε, ένα μαχαίρι. Τον χτυπά με αυτό. Πανικοβάλλονται. Φεύγουν τρέχοντας. Πετούν το μαχαίρι λίγα μέτρα παρακάτω.\nΠαίρνει τηλέφωνο την οικογένειά της η 22χρονη. «Πατέρα σκότωσα άνθρωπο». Την βρίσκουν με αφρούς στο στόμα, να κλαίει και να χτυπιέται. «Δεν το ήθελα, δεν ξέρω πως έγινε».\nΑυτή είναι μια ακόμη ιστορία σεξουαλικής παρενόχλησης, όμως αυτή τη φορά οι γυναίκες αντιστάθηκαν, αμύνθηκαν και υπερασπίστηκαν τις εαυτές τους.\nΑυτή είναι μια ιστορία που δείχνει πως το δικαστήριο επιβάλλει 15 έτη και 4 μήνες στο θύμα μην αναγνωρίζοντας πως αμύνθηκε για να προστατέψει εκείνη και τη φίλη της.\nΑυτή είναι μια ιστορία που αποδεικνύει τον παραλογισμό του δικαστικού συστήματος, την ατιμωρησία της ενδοοικογενειακής βίας, τη δικαίωση του κάθε σεξιστή-βιαστή από τη «Δικαιοσύνη», την καταδίκη όσων γυναικών αντιστέκονται.\nΗ Π.Α. στον 1,5 χρόνο που βρίσκεται στις φυλακές Κορυδαλλού έχει κάνει ήδη κάποιες απόπειρες αυτοτραυματισμού. Το δικαστήριο που την καταδίκασε είναι ο ηθικός αυτουργός για την όποια συνέχεια.\n«Πρόεδρος: Γιατί δεν χτυπήσατε ποτέ τον πατέρα σας που σας κακοποιούσε;\nΠ.Α.: Τον φοβόμουν. Τον τρέμω τον πατέρα μου.»\nΟ πατέρας ελεύθερος, το θύμα φυλακή.\nΗ δικαιοσύνη σας είναι βαθιά πατριαρχική.\nΑς πεθάνει κι ένας άντρας: εισαγωγή στη γυναικεία αυτοάμυνα\nΗ ορατή και αόρατη συμμετοχή μας στην κουλτούρα του βιασμού\nΗ έμφυλη βία δεν μας τρομοκρατεί. Μας εξοργίζει!\nΠροηγούμενος Τι είναι ο «φεμινο-εθνικισμός»;\nΕπόμενο Για την Έμιλυ και όλα τα υπέροχα τρανς πλάσματα, Νομική αναγνώριση ταυτότητας φύλου τώρα!


Επιστροφή της χρήσης αυτοκινήτου λόγω Covid-19\nΑρχική COVID-19 Επιστροφή της χρήσης αυτοκινήτου λόγω Covid-19\n11 Ιουνίου 2020 - 14:06 Τελευταία ενημέρωση: 11 Ιουνίου 2020 - 15:45\nΟ φόβος της μόλυνσης κορονοϊού στα μέσα μαζικής μεταφοράς οδηγεί διεθνώς όλο και περισσότερους στη χρήση αυτοκινήτου για τις καθημερινές μετακινήσεις.\nΗ τάση, αναφέρει δημοσίευμα της Deutschen Welle, φέρνει τεράστια κινητικότητα στην αγορά των μεταχειρισμένων.\n“Όποιος με ξέρει γνωρίζει πόσο αντιστάθηκα στην αγορά δικού μου αυτοκινήτου”. έγραψε πρόσφατα η δημοσιογράφος των New York Times Έμα Φιτσίμονς στο twitter.\nΤις τελευταίες εβδομάδες όμως αναγκάστηκε να αναθεωρήσει. Με δυο μικρά παιδιά φοβάται, όπως λέει, μήπως κολλήσει κορoνοϊό στα μέσα μαζικής μεταφοράς.\nΟ κύβος ερρίφθη στα τέλη Απριλίου. “Θα αγοράσουμε μεταχειρισμένο αυτοκίνητο”. Και αίφνης μια κατάσταση που μέχρι πριν από μερικές εβδομάδες βύθιζε τους τζίρους χιλιάδων επιχειρήσεων, έγινε η ελπίδα ενός ολόκληρου κλάδου. Η πανδημία φαίνεται να οδηγεί σε ένα αναπάντεχο comeback του αυτοκινήτου.\n“Οι άνθρωποι θέλουν ασφάλεια, προστασία και έλεγχο“, σημειώνει ο Τζον Κάιζερ από την εταιρία καταναλωτικών ερευνών Ipsos η οποία έβαλε στο μικροσκόπιο την καταναλωτική συμπεριφορά χιλιάδων ανθρώπων την εποχή του κορονοϊού.\nΌπως προκύπτει από την έρευνα, πολλοί αισθάνονται στο αυτοκίνητο μεγαλύτερη προστασία έναντι του κορονοϊού απ΄ ότι στο λεωφορείο ή στο μετρό.\nΆλλοι συνδυάζουν ειδικά τώρα το αυτοκίνητο με τη δυνατότητα να αποδράσουν από τους τέσσερις τοίχους του σπιτιού τους.\nΚαι αυτό ενώ πολλές αυτοκινητοβιομηχανίες δίνουν τώρα επιπλέον κίνητρα, προσφέροντας τεράστιες εν μέρει εκπτώσεις.\n“Η πανδημία μπορεί να βοηθήσει όντως στο comeback του αυτοκινήτου“, λέει ο Τζον Κάιζερ.\nΜεταχειρισμένο και όχι καινούριο\nΜεγάλη ζήτηση έχουν αυτό το διάστημα ειδικά τα μεταχειρισμένα. Η μετοχή της διαδικτυακής επιχείρησης πώλησης μεταχειρισμένων αυτοκινήτων Carvana εκτοξεύθηκε τους τελευταίους στο +80%.\nΜόνον τον Απρίλιο οι πωλήσεις της ιντερνετικής πλατφόρμας αυξήθηκαν κατά 30% περίπου σε σχέση με το αντίστοιχο διάστημα πέρσι.\nΚαι αυτό την ώρα που οι μεγάλες αυτοκινητοβιομηχανίες Ford, GM και Fiat-Chrysler κατέγραφαν τον Μάιο αντίστοιχη μείωση του τζίρου τους.\n“Πιστεύουμε ότι η συγκυρία είναι πιο ιδανική για μεταχειρισμένα απ΄ ότι για καινούρια, εκτιμά ο αναλυτής της επενδυτικής CFRA Γκάρετ Νέλσον.\nΚαι αυτό όχι μόνον επειδή η αγορά των μεταχειρισμένων είναι σε πολλές χώρες εμφανώς μεγαλύτερη από εκείνη των καινούριων.\nΤην εποχή του κορονοϊού “και λόγω των οικονομικών δυσκολιών λίγοι άνθρωποι μπορούν να αγοράσουν καινούριο αυτοκίνητο”.\nΣε αυτά τα συμφραζόμενα δεν αποτελεί έκπληξη το γεγονός ότι άλλος ένας μεγάλος έμπορος μεταχειρισμένων αυτοκινήτων εισήχθη αυτές τις μέρες στο χρηματιστήριο.\nΟ λόγος για την επίσης διαδικτυακή εμπορική πλατφόρμα Vroom που την περασμένη Τρίτη έκανε το ντεμπούτο της στον τεχνολογικό δείκτη Nasdaq της Νέας Υόρκης.\nΜέσα σε λίγες ώρες η τιμή της μετοχής της εκτοξεύθηκε από τα 22 στα 48 δολάρια. Η εταιρία κατάφερε να συγκεντρώσει ήδη από την πρώτη μέρα συμμετοχής της στα χρηματιστηριακά δρώμενα 500 εκατομμύρια δολάρια.\nΜπορεί η Vroom να μην καταγράφει ακόμη κέρδη, και αυτό παρά τα 19.000 αυτοκίνητα που πούλησε την περασμένη χρονιά. Η χρηματιστηριακή της αξίας όμως εκτοξεύθηκε τώρα στα 2,5 δις δολάρια.\nΕλπίδες και για καινούρια ΙΧ\nΤο παράδειγμα της Κίνας δείχνει την ίδια ώρα ότι και για τα καινούρια αυτοκίνητα υπάρχουν ακόμη ελπίδες.\nΟι πωλήσεις έχουν αυξηθεί και πάλι σημαντικά το τελευταίο διάστημα. Ενώ τον Φεβρουάριο και όταν η πανδημία βρισκόταν εκεί σε έξαρση οι πωλήσεις είχαν μειωθεί κατά 80%, τον Μάιο αυξήθηκαν κατά 2% σε σύγκριση με τον αντίστοιχο μήνα του 2019.\nΟι κινεζικοί δρόμοι έχουν πλημμυρίσει και πάλι από αυτοκίνητα. Στις μεγάλες πόλεις μάλιστα, όπως το Πεκίνο και τη Σανγκάη κυκλοφορούν κατά μέσο όρο περισσότερα οχήματα απ΄ ότι πέρσι. Τα μέσα μαζικής μεταφοράς, αντίθετα, δεν έχουν συνέλθει ακόμη.\n“Το παράδειγμα της Κίνας γεννά ελπίδες στον κλάδο“, σχολιάζει ο Στέφαν Μπράτσελ, επικεφαλής του Center of Automotive Management (CAM).\nΑυτό ωφελεί καταρχήν τους Γερμανούς κατασκευαστές που σε αντίθεση με τους Γάλλους και Αμερικανούς ανταγωνιστές έχουν σαφώς μεγαλύτερη παρουσία στην Κίνα.\nΗ VW πουλάει το 40% των νέων αυτοκινήτων της στην Κίνα και “παρά την πανδημία πούλησε εκεί τον Απρίλιο περισσότερα οχήματα απ΄ ότι πέρσι”, επισημαίνει.\nΠαρά ταύτα ο ίδιος δεν συμμερίζεται τις εκτιμήσεις για ένα comeback του αυτοκινήτου. Η αγορά θα συνέλθει με αργούς ρυθμούς και στο πλαίσιο αυτό ενδεχομένως να υπάρξουν κάποιες βραχυπρόθεσμης διάρκειας διορθώσεις όπως λέει.\nΕντούτοις δεδομένων των εντεινόμενων προβλημάτων στις συγκοινωνίες -με κυριότερα την κίνηση στους δρόμους και την έλλειψη χώρων στάθμευσης- τα αυτοκίνητα θα συνεχίσουν να εξαφανίζονται από την εικόνα των πόλεων μόλις περιοριστεί η πανδημία, εκτιμά ο ειδικός.\nΠροηγούμενο άρθροΘερμικές κάμερες σε σιδηροδρομικούς σταθμούς, εγκατέστησε η ΤΡΑΙΝΟΣΕ\nΕπόμενο άρθροΤα ημερολόγια της Γουχάν: Μια πολύτιμη μαρτυρία\nΑποκλιμάκωση κρουσμάτων: Δεν ξεμπερδέψαμε -Τι είπε ο Πρωθυπουργός\nΠλαστά φάρμακα: Οικονομική ζημία δισ. και κίνδυνος για τη δημόσια υγεία\nCovid-19: Λιγότερα κρούσματα και διασωληνωμένοι – Περισσότεροι θάνατοι\nΚίνα: Στοχεύει να επαναχρησιμοποιήσει το 60% των απορριμμάτων έως το 2060\nΚορονοϊός: Δραματική κατάσταση σε Ινδία, Βραζιλία, Αργεντινή (Βίντεο)\n17 Μαΐου 2021 - 15:50\n17 Μαΐου 2021 - 15:20\n17 Μαΐου 2021 - 14:45\nΥγεία - Διατροφή2716\nΝέο ρεκόρ – σοκ ημερήσιων κρουσμάτων στην Ελλάδα\n30 Οκτωβρίου 2020 - 18:40\nΤη Δευτέρα ξεκινούν εμβολιασμοί με το Johnson & Johnson – Για ποιους ανοίγει η πλατφόρμα\n12 Απριλίου 2021 - 19:45\nΠριν από το τέλος του καλοκαιριού έτοιμο το εμβόλιο Covid-19, στις ΗΠΑ\n14 Ιουλίου 2020 - 09:29


Σκληρή δουλειά για Λάνγκφορντ στις ΗΠΑ! – PicknGreen.gr\nΣκληρή δουλειά για Λάνγκφορντ στις ΗΠΑ!\nΣύμφωνα με πληροφορίες, ο Κιθ Λάνγκφορντ ακολουθεί ειδικό πρόγραμμα στις ΗΠΑ, για να βελτιώσει τη φυσική του κατάσταση και να βρίσκεται στο καλύτερο δυνατό επίπεδο, ενόψει της νέας σεζόν.\nΟ Παναθηναϊκός «έκλεισε» έναν από τους καλύτερους σκόρερ της Euroleague και ο Τσάβι Πασκουάλ θα έχει στο ρόστερ του άλλη μία ποιοτική λύση για την επίθεση.\nΒέβαια, ο Λάνγκφορντ θα γίνει 35 ετών στις 15 Σεπτεμβρίου και προέρχεται από μια δύσκολη σεζόν. Στην Κίνα ο Αμερικανός «αρχισκόρερ» δεν βρήκε τα πατήματά του, το πρόβλημα στο γόνατο τον ταλαιπώρησε και το χειρουργείο τον πήγε πίσω. Ύστερα από λίγες εβδομάδες απουσίας επέστρεψε στη δράση, για λογαριασμό της Μακάμπι Ρισόν, όμως και πάλι δεν ήταν στο 100%, όπως είναι λογικό.\nΌπως ανέφερε και ο Ντέιβιντ Πικ, ο Λάνγκφορντ στο Ισραήλ ήταν στο 60% της φυσικής του κατάστασης, όμως δεν ευθυνόταν ο ίδιος γι’ αυτό. Χρόνος για προπονήσεις, λόγω του απαιτητικού προγράμματος δεν υπήρχε και εκείνος προερχόταν από έναν τραυματισμό και ένα χειρουργείο.\nΓια τον λόγο αυτό, σύμφωνα με πληροφορίες, ο 35χρονος σταρ εργάζεται αυτή την περίοδο στις ΗΠΑ στα… κόκκινα. Ο Λάνγκφορντ θέλει να επιστρέψει στο υψηλότερο επίπεδο και να γίνει αυτός που ήταν, πριν έρθουν οι ατυχίες της σεζόν 2017-2018.\nΟ έμπειρος «killer» έριξε το κασέ του για να έρθει στο ΟΑΚΑ, αφού έβαλε ως προτεραιότητα την παρουσία του σε μια ομάδα top επιπέδου, με την οποία μπορεί να φτάσει στο Final Four της Euroleague. Παράλληλα, όμως, «άνοιξε» την όρεξή του, για να κυνηγήσει μια μεγάλη επιτυχία.\nΜάλιστα, οι πληροφορίες αναφέρουν πως σε επικοινωνία που είχε με τους ανθρώπους του Παναθηναϊκού, τους μετέφερε ότι θα δουν έναν παίκτη με υψηλό κίνητρο, ο οποίος θα είναι έτοιμος σωματικά για μια δύσκολη σεζόν.


Μπακαλεόπιτα | ΣΥΝΤΑΓΗ | Gastronomos.gr\nΜια σπάνια συνταγή που συναντάμε κατεξοχήν στην Κεφαλονιά. Πίτα με τραγανό φύλλο και ζουμερή γέμιση μπακαλιάρου.\nΣπεσιαλιτέ της Κεφαλονιάς, η μπακαλεόπιτα είναι μια πολύ ιδιαίτερη και πεντανόστιμη πίτα με γέμιση που γίνεται από το ψαχνό παστού μπακαλιάρου. Την θαλασσινή και αλμυρή σάρκα του ψαριού «διασκεδάζουν» και αλαφραίνουν μυρωδιές από πορτοκάλι, δυόσμο και μαϊντανό. Η δημοφιλής κεφαλονίτικη πίτα ταιριάζει με δροσερά, λευκά κρασιά από Ρομπόλα.\n2 ημέρες και 1 ώρα αναμονή\nΣύνολο: 2 ημέρες και 2 ώρες και 35'\nΜερίδες: Για ταψί 35 x 30 εκ.\n1 κιλό μπακαλιάρος, παστός\n2 κουτ. σούπας πελτές ντομάτας, διαλυμένος σε λίγο νερό\n1/4 από τη φλούδα ενός μέτριου πορτοκαλιού, ψιλοκομμένη\n3-4 φύλλα δυόσμου, ψιλοκομμένα\n5-6 φύλλα μαϊντανού, ψιλοκομμένα\nΞαλμυρίζουμε καλά τον μπακαλιάρο κρατώντας τον βυθισμένο σε σκεύος με νερό για 2 ημέρες περίπου και αλλάζοντας συχνά το νερό μέσα σε αυτό το διάστημα.\nΌταν ξαλμυρίσει, τον βράζουμε 10 λεπτά και τον κόβουμε σε μικρά κομματάκια βγάζοντας προσεκτικά τα κόκκαλα του.\nΣε ένα σκεύος βάζουμε όλα τα υλικά μαζί, εκτός από το νερό το οποίο προσθέτουμε σταδιακά, και ζυμώνουμε μέχρι να φτιάξουμε μία μαλακή ζύμη. Την αφήνουμε να ξεκουραστεί για 30 λεπτά.\nΒάζουμε σε ένα μπολ τον κομματιασμένο μπακαλιάρο και όλα τα υλικά εκτός από τον πελτέ που τον προσθέτουμε στο τέλος. Ανακατεύουμε προσεκτικά για να μη μας διαλυθούν τα κομμάτια του μπακαλιάρου και για να γίνει ομοιογενής η γέμιση.\nΌταν ετοιμάσουμε τη γέμιση χωρίζουμε τη ζύμη σε δύο σχεδόν ίσα κομμάτια (το κομμάτι που βάζουμε κάτω πρέπει να είναι ελαφρώς μεγαλύτερο).\nΒάζουμε το μεγαλύτερο φύλλο της ζύμης σε ένα λαδωμένο ταψί διαστάσεων περίπου 35 x 30 εκ. και μέσα βάζουμε κι απλώνουμε τη γέμιση. Σκεπάζουμε με το άλλο φύλλο. Τυλίγουμε τις άκρες των φύλλων προς τα μέσα και κόβουμε ό,τι περισσεύει.\nΧαράζουμε την πίτα σε κομμάτια και ραντίζουμε με λάδι και νερό. Ψήνουμε σε προθερμασμένο φούρνο στους 180-200°C για περίπου 50 λεπτά.


MIDWAY INN (Bremerton, Ουάσιγκτον) - Κριτικές και σύγκριση τιμών - TripAdvisor\nΞενοδοχεία κοντά σε: Midway Inn\nΞενοδοχεία κοντά σε: Stixx and Stones Billiards\nΞενοδοχεία κοντά σε: Vintage Flip Consignment\nΞενοδοχεία κοντά σε: Indigo Moon Yoga\nΞενοδοχεία κοντά σε: Bremerton Community Theatre\nΞενοδοχεία κοντά σε: E&J Reyes Mabuhay Lounge\nΞενοδοχεία κοντά σε: Perry Mall Antiques & Collectibles\nΞενοδοχεία κοντά σε: Kitsap Pumas Soccer Club\nΞενοδοχεία κοντά σε: Bremerton Ice Center\nΞενοδοχεία κοντά σε: Olympic Cinemas\nMidway Inn: Εστιατόρια στην περιοχή\nΔραστηριότητες κοντά σε: Midway Inn\nMidway Inn, Bremerton - Κριτικές\nΔείτε και τα 9 ξενοδοχεία (Bremerton)\nΘαλάσσια βάση Λέικ Γιούνιον22 χλμ\nΔιεθνές Αεροδρόμιο Σηάτλ-Τακόμα29 χλμ\nΣπίτι μακριά από το σπίτι :)\nΈμεινα σε αυτό το ξενοδοχείο για λίγο περισσότερο από ένα μήνα κατά την αναμονή για την πατρίδα μου να είναι έτοιμο, το ξενοδοχείο προσφέρει μια καταπληκτική διαμονή μακράς διάρκειας. Το προσωπικό είναι εξαιρετικό, ξεπερνάει τον εαυτό του για να βεβαιωθείτε ότι η διαμονή μας ήταν...ομαλή και όσο το δυνατόν πιο άνετη. Νόστιμες βάφλες ως μέρος της δωρεάν continental πρωινό και η μικρή κουζίνα ήταν βολικό και έτσι δεν έπρεπε να τρώμε έξω κάθε μέρα. Σίγουρα θα συνιστούσα αυτό το ξενοδοχείο.Περισσότερα\nΕξαιρετικό ξενοδοχείο & εξυπηρέτηση!!\nΚατά την άφιξη, το προσωπικό ήταν φιλικό και υπέροχο. Είχαν αναβάθμισαν πριμοδότηση μικρή κουζίνα κατόπιν αιτήματος για μια πολύ καλή τιμή. Το δωμάτιο ήταν πολύ καθαρό, καθαρίστριες παρείχε εξαιρετικές υπηρεσίες, έμεινα στο ξενοδοχείο για μια εβδομάδα. Σίγουρα θα μείνω εδώ ξανά όταν επιστρέψω στην περιοχή....Τις βάφλες είναι επίσης εκπληκτική με υπόδειξη της νωπής βανίλιας!!!Περισσότερα\nΠρόχειρη στο καλύτερο\nΕάν δεν είχαμε πληρώσει εκ των προτέρων για τις 2 νύχτες που ήμασταν εκεί, θα είχαμε βγήκα & είχα πάει αλλού. Έχω μείνει σε αυτό το ξενοδοχείο πολλές φορές αλλά ήταν εδώ και πολύ καιρό. Προφανώς, αυτή η πλευρά του Bremerton βιώνει μια ύφεση και...αυτό το ξενοδοχείο δεν αποτελεί εξαίρεση. Υπήρχε μια περίεργη οσμή στο λόμπι και οι διάδρομοι μύριζε καπνό. Ο γιος μου είδα γόπες τσιγάρων για τον καθορισμό στο επάνω μέρος του κλιμακοστασίου, έτσι ώστε οι άνθρωποι φαίνεται να καθίσει στο κλιμακοστάσιο αντί να πάνε στο εξωτερικό να καπνίζουν. Μας χρέωσαν $10 για το 3ο άτομο στο δωμάτιό μας, αλλά υπήρχαν μόνο 2 πετσέτες στο δωμάτιο (συνήθως υπάρχουν 4 σε άλλα ξενοδοχεία που μείναμε στο). Έστειλα ο γιος μας προς τα κάτω στη ρεσεψιόν για να λάβετε επιπλέον πετσέτες (ο οποίος 16 & σχεδόν 6' ψηλός). Ότι ανακρίθηκε από το ο υπάλληλος της ρεσεψιόν & και μόνο 1 επιπλέον πετσέτα. Υπήρχαν λίγοι χαρακτήρες που περιφέρονται γύρω από το ξενοδοχείο, η οποία πιστεύουμε ότι ζούσαν εκεί, όπως προφανώς προσφέρουν διαμονής μακράς διάρκειας, καθώς τώρα. Υπήρχαν ψίχουλα κάτω από το κρεβάτι και ήταν προφανές ακρούλα του δωματίου δεν είχε απορροφηθεί πολύ καλά, αν όχι καθόλου, εδώ και αρκετό καιρό. Ήμουν πολύ ευτυχής που δεν έχουν μικρά παιδιά μαζί μου! Το δωρεάν wi-fi ήταν φρικτό. Το επόμενο πρωί φύγαμε για την ημέρα. Όταν επιστρέψαμε τα κρεβάτια δεν πραγματοποιήθηκαν, αλλά υπήρχαν 2 καθαρές πετσέτες. Είναι προφανές ότι κάποιος είχε έρθει στο δωμάτιό μας και το αριστερό πετσέτες, αλλά καμία άλλη υπηρεσία οροφοκομίας δασμοί είχαν γίνει. Όταν πήγα στο ισόγειο για να ζητήσω και πάλι για επιπλέον πετσέτες ρώτησα για την έλλειψη τακτοποίησης των κρεβατιών & μας είπαν ότι τα κορίτσια μαμά μου ήταν εκεί εκείνη την ημέρα, ώστε συχνά συμβαίνει. Αν επρόκειτο να μείνουμε άλλο ένα βράδυ που σίγουρα θα κάνει τα κρεβάτια την επόμενη ημέρα. Μμμ, όχι χάρη, είμαστε δεν έμενα ένα λεπτό περισσότερο απ' ό,τι έχουμε να! Δεν μπορούσαμε καν να εξετάσουν το δωρεάν ευρωπαϊκό πρωινό, έτσι κανένα σχόλιο.Περισσότερα\nΠολύ ικανοποιημένοι κριτικές ταξιδιωτών\nΠολύ καθαρό και άνετο δωμάτιο. Το προσωπικό ήταν φιλικό και εξυπηρετικό. Ο ιδιοκτήτης έτυχε να είναι στο χώρο όταν έφτασα και έτσι την γνώρισα και είναι ένα υπέροχο φιλική κυρία. Το ελεύθερο κόσμο που δούλευε τέλεια και μου άρεσε το ωραίο πρωινό που προσφέρει. Θα...μείνουμε εδώ ξανά όταν αυτήν την πλευρά του νερού. Το συστήσω.Περισσότερα\nΠάρα πολλά, περισσότερο από ό,τι περίμενα. Πολύ φιλικό προσωπικό, ωραίο δωμάτιο, και καλό πρωινό. Δεν περίμενα ότι πολλά, δεδομένου ότι έχω πληρώσει περισσότερα χρήματα για να μένουν σε ξενοδοχεία που δεν ήταν οι καλύτεροι. Σίγουρα θα μείνουμε στο Midway αν ποτέ επισκεφτείτε Bremerton ξανά.\nΛάβετε γρήγορες απαντήσεις από το προσωπικό του Midway Inn και από προηγούμενους πελάτες.\n92 $ - 108 $ (Βάσει των μέσων τιμών για ένα Στάνταρ δωμάτιο)


ΟΨΕΙΣ ΚΑΙ ΕΡΩΤΙΚΑ ΜΗΝΥΜΑΤΑ 3-1-2018\nΑρχική σελίδα Αστρολόγοι Astrology News Room Όψεις και Ερωτικά Μηνύματα 3-1-2018\n<p>Εχθές ο Ήλιος έκανε ένα σούπερ θηλυκό εξάγωνο με τον Ποσειδώνα – δύο ανδρικά πρότυπα συνεννοήθηκαν με θηλυκού τύπου ενέργεια. Σήμερα η Αφροδίτη αναλαμβάνει να κάνει τα πράγματα ακόμα πιο ερωτικά, αφού είναι η σειρά της να πραγματοποιήσει εξάγωνο με τον Ποσειδώνα. Και μας αρέσει αυτό, αφού προκαλεί την αισθησιακή και ερωτική πλευρά του εαυτού.\nΗ ημέρα είναι μια καλή στιγμή για παθιασμένες ρομαντικές συναντήσεις. Μπορείτε να απολαύσετε αυξημένη ευαισθησία στις σeξουαλικές σχέσεις με τον σύντροφό σας και να ανακαλύψετε ευφάνταστους τρόπους για να αυξήσετε την ερωτική σας ευχαρίστηση. Αυτή είναι επίσης η κατάλληλη στιγμή για ένα νέο ραντεβού, καθώς η αυξημένη μαγνητική γοητεία σας θα προσελκύσει έναν επίσης παθιασμένο άνθρωπο, πιθανότατα έναν πραγματικό σύντροφο ψυχής ή έναν πνευματικό συνεργάτη.\nΜην ξεχαστούμε, η ομορφιά παίζει ρόλο στον έρωτα. Αυτή είναι μια καλή εποχή για ψώνια για ρούχα, καλλυντικά, κοσμήματα για τον εαυτό σας, συν οτιδήποτε για να διακοσμήσετε το σπίτι σας ή να προσθέσετε πολυτέλεια στη ζωή σας. Μπορείτε να βασιστείτε σε μια καλή αίσθηση της μόδας και να μάθετε την ομορφιά από τους ειδικούς. Η εμπνευσμένη δημιουργικότητα κάνει επίσης την ημέρα μια καλή στιγμή για χορό, μουσική και άλλες μορφές ωραίας δημιουργικής έκφρασης όπως η ζωγραφική και η γλυπτική. Τέτοιοι χώροι έκφρασης εκτός των άλλων συνήθως προσελκύουν και πολύ ενδιαφέροντες ανθρώπους, με ένα σμπάρο δυο τρυγόνια.\nΟ Ποσειδώνα κυβερνά όμως γενικά και τις εικόνες, άρα και τις ταινίες και τις οθόνες. Αυτή είναι μια καλή διέλευση για να δείτε μια σημαντική ταινία ή ακόμα και για την ανταλλαγή ρομαντικών στιγμών στο διαδίκτυο. Αν αντιμετωπίζετε χαμηλή αυτοεκτίμηση, τότε είναι πολύ ωραίο να αναδείξετε τον εαυτό σας μπροστά από τον καθρέφτη ή την κάμερα web για τον εαυτό σας. Με προσοχή αυτά τα παιχνίδια, πάντα.\nΦίλοι και ομάδες ανθρώπων θα είναι σημαντικές για εσάς αυτή τη στιγμή. Θα προτιμούσατε να βλέπετε μια ταινία ή να εμπλουτίζετε τη ζωή σας εξυπηρετώντας άλλους μέσω φιλανθρωπικών οργανώσεων. Ο ανιδιοτελής και συμπονετικός σας χαρακτήρας θα αυξήσει την αυτοεκτίμησή σας και θα κάνει μια πραγματική διαφορά που θα σας βοηθήσει σε βάθος χρόνου.\nΗ πνευματική αγάπη μπορεί να εκφραστεί μέσα από θρησκευτικές ή άλλες πνευματικές δραστηριότητες. Η διαίσθησή σας θα αυξηθεί και μπορείτε να αποκτήσετε πολύτιμη γνώση μέσω ονείρων και οραμάτων. Κάθε ψυχικό ταλέντο θα τονωθεί. Έχουμε μια μακρά και όμορφη ακολουθία από εξάγωνα ανάμεσα στην Αφροδίτη και τον Ποσειδώνα, που μας βοηθάνε να έρθουμε σε επαφή με έναν ονειρικό και δημιουργικό ερωτισμό. Το επόμενο θα είναι στις 12 Απριλίου ενώ το προηγούμενο ήταν στις 20 Ιουνίου του 2017. Μήπως έχει έρθει η ώρα να κλείσετε τον κύκλο των καλοκαιρινών ερώτων και να δείτε με σοβαρότητα τις σχέσεις σας, χωρίς αυτή η σοβαρότητα να σας στερεί την φαντασία και τον αισθησιασμό;


Τρίτη, 16 Νοεμβρίου 2010 00:00\nΗ Oμάδα Θεάτρου C. for Circus παρουσιάζει την παράσταση “Σ’ αυτόν τον τόπο όλες οι ιστορίες είναι αληθινές” σε κείμενο και σκηνοθεσία … Κώστα conie Ισαακίδη. Η παράσταση ξεκινάει την Παρασκευή 19 Νοεμβρίου 2010 στον νέο χώρο του C. for Circus Συγγρού 19, στη Θεσσαλονίκη και θα παίζεται για ένα μήνα.\nΜια οικογένεια ζει απομονωμένη σ’ ένα βουνό, απ’ τα έγκατα του οποίου βγάζει το \_'\_'γυαλί\_'\_', μέσο επιβίωσης και πλουτισμού της. Ανταλλάσσοντας μικρά κομμάτια απ’ αυτό στην πόλη, αγοράζουν τα απαραίτητα. Μόνο όμως ο πατέρας και ο μεγάλος αδελφός, καθώς στους υπόλοιπους απαγορευόταν η έξοδος. Από γενιά σε γενιά συνεχίζεται η ίδια ιστορία αιμομιξίας, μέχρι που μια μέρα μία από τις κόρες, η Τρία, ερωτεύεται έναν από την πόλη (Εκείνο) που ήρθε στο βουνό για να κρίνει το γυαλί. Ο έρωτας τους έντονος και αμοιβαίος, αλλά αντίθετος με τις \_"αρχές\_" της οικογένειας. Αποτέλεσμα αυτού να στήσουν παγίδα στον Εκείνο και τελικά να τον σκοτώσει ο μεγάλος αδελφός. Η Τρία φεύγει προς την πόλη και τα αδέλφια της πηγαίνουν να τη βρουν. Δεν τα καταφέρνουν. Μετά από χρόνια, επιστρέφει στο βουνό και το μόνο που αντικρίζει είναι οι τάφοι της οικογένειάς της. Τα χρόνια έχουν περάσει κι αυτή έχει μείνει μόνη. Ζητώντας να δει για μια τελευταία φορά το νεκρό αγαπημένο της, ακολουθεί μια πάλη νεκρών με νικητή το μεγάλο αδελφό που την ξεγελάει κάνοντας την να νομίζει πως είναι ο Εκείνος. Μένοντας έγκυος από τον ίδιο της τον αδελφό, συνειδητοποιεί πως δεν έχει λόγο να ζήσει, δίνοντας τέλος και στη δική της ζωή, με την ελπίδα να συναντήσει τον αγαπημένο της σ’ έναν άλλον κόσμο.\nΣκηνοθεσία- κείμενο: Κώστας conie Ισαακίδης Βοηθός σκηνοθέτη: Ρουστάνη Αναστασία\nΤοποθεσία C. For Circus, Συγγρού 19, 4ος όροφος, Θεσσαλονίκη Ημερομηνία Πρεμιέρα: Παρασκευή 19 Νοεμβρίου 2010, παραστάσεις: Παρασκευή, Σάββατο, Κυριακή, ώρα: 21:00 Πληροφορίες Τηλ.: 6946003441, 6973086465 Τιμές εισιτηρίων 15, 10 (νεανικό ως 26), ατέλειες Σχετικές ειδήσεις\nΗ ομάδα θεάτρου C. For Circus παρουσιάζει σε διασκευή την παράσταση “ГЛУМ” (Γκλούμ) βασισμένη στο «Ημερολόγιο ενός απατεώνα» του Αλεξάντρ Οστρόφσκι. 22.12.2016 16:28\nΣε έναν έρημο και άγονο τόπο συναντιούνται επτά αγγελιαφόροι αρχαίων ελληνικών τραγωδιών. Ψελλίζουν ένα χορικό, ένα κοινό ‘τραγούδι’ μέσα απ’ όλες τις ιστορίες και αναζητούν τη δική τους «Μητρόπολη». Η Μητρόπολη του Αργύρη Πανταζάρα και της καλλιτεχνικής ομάδας Momentum υφαίνεται μέσα από τη σύνθεση πέντε αρχαίων τραγωδιών. Η Αντιγόνη του Σοφοκλή, ο Οιδίπους Τύραννος, οι Βάκχες του Ευριπίδη, ο Ηρακλής μαινόμενος και η Μήδεια ακούγονται σαν προσευχή μιας χώρας που πεθαίνει. 11.03.2016 10:58


Για την Ελλάδα ρε γαμώτο! - Σε ποιό μέλλον μού λέτε να ελπίζω;\nΊδιοι ντενεκέδες με τους πατεράδες τους\nΑκούω την εκπομπή μιας νέας κοπέλας σε κάποιο ραδιόφωνο. Εχει πιάσει τον Παπούλια. Λέει αυτά που σάς έλεγα κι εγώ χτες εδώ για το πρόβλημα με την ηλικία του...\nΚάποια στιγμή λέει "...ήταν αντάρτης το '40 σε ηλικία 11 χρονών;".\nΟπότε την πιάνουν οι ακροατές "μα τί λες κοπέλα μου, το αντάρτικο δεν ήταν το '40",\nοπότε αυτή, θιγμένη απαντάει με τόνους ειδήμονος αλαζονείας "δεν κατάλαβα, και τους Ιταλούς στην Πίνδο ποιοί τούς πολέμησαν; Οι αντάρτες δεν ήταν;".\nΤην κάνω καμιά τριανταριά χρονώ, από τη φωνή της. Αυτό το κορίτσι, θα πήγε στο σχολείο της Ελλάδας. Μεγάλωσε σ'αυτή τη χώρα, υποθέτω. Μια μέρα βρέθηκε πίσω από ένα μικρόφωνο και απέκτησε δημόσια φωνή και άποψη. Χωρίς να έχει ξεκαθαρίσει ακόμη στο μυαλό της το ποιός είναι ποιός της εντελώς πρόσφατης ιστορίας μας, το ποιός έκανε τι, το πότε έγινε τι! Έχει όμως άποψη. Για τα πάντα!\nΣε ποιά νοιάτα της χώρας μου μού λέτε να ελπίζω;\nΩραίο είναι να τούς χαϊδολογάμε συνέχεια δημαγωγικά, αλλά έρχονται φορές που λέω, μήπως τα σημερινά παιδιά είναι το ίδιο και χειρότεροι ντενεκέδες με τούς πατεράδες τους; Μήπως η ΜΕΜ έχει κάνει πολύ μεγαλύτερη ζημιά απ'όσο νομίζουμε;\nΦυσικά και θα μού πείτε ότι δεν μπορώ να γενικεύω έτσι. Είναι όμως χρόνια που παρακολουθώ τη διαγωγή των σημερινών 'φερέλπιδων νέων' μας και πάω από απογοήτευση σε απογοήτευση. Αυτή ήταν απλά η σταγόνα...\n2011/10/29, στις 10:06 Κλικ εδώ αν θέλετε να προσθέσετε κάτι


Όσα πιθανόν δεν γνωρίζατε για την Κύπρο...\n1. Τα Φράγματα στην Κύπρο δεν είναι ούτε δέκα, ούτε είκοσι, αλλά 107. Πως μπορούν αλήθεια να χωράνε τόσα πολλά Φράγματα σε ένα τόσο μικρό νησί; Ο μεγάλος αυτός αριθμός φραγμάτων, αντιπροσωπεύει εν μέρει και την προοδευτική πορεία του τόπου μας τα χρόνια μετά την Ανεξαρτησία μέχρι και σήμερα.\n2. Συνολικά όλοι οι Δήμοι της Κύπρου είναι μόλις 33 (Αγία Νάπα, Άγιος Αθανάσιος, Άγιος Δομέτιος, Αγλαντζιά, Αθηένου, Αραδίππου, Γερμασόγεια, Γεροσκήπου, Δερύνεια, Έγκωμη, Ιδάλιον, Κάτω Πολεμίδια, Λακατάμια, Λάρνακα, Λατσιά, Λεμεσός, Λεύκαρα, Λευκωσία, Μέσα Γειτονιά, Παραλίμνι, Πάφος, Πόλης Χρυσοχούς, Στρόβολος, Πέγεια) συμπεριλαμβανομένων και των 9 κατεχόμενων Δήμων (Λύση, Ακανθούς, Αμμόχωστος, Καραβάς, Κερύνεια, Κυθρέα, Λάπηθος, Μόρφου, Λευκόνοικο)\n3. «Παλμεροκρατία» :ήταν η πιο σκληρή μορφή δικτατορίας που έζησε η Κύπρος από το 1878, όταν το νησί περιήλθε στην κυριοτητα της Αγγλίας.\n4. ΕΜΑΚ (Εθνικόν Μέτωπον Απελευθερώσεως Κύπρου, ήταν το αρχικό όνομα της οργανώσης ΕΟΚΑ αλλά όταν ανακαλύφτηκε η προκήρυξη στο καϊκι «Α. Γεώργιος» το ΕΜΑΚ μετονομάστηκε σε ΕΟΚΑ.\n5. Ο Ριχάρδος ο Λεοντόκαρδος φτάνοντας στο λιμάνι της Λεμέσου το 1190 στο νησι κατάφερε να το καταλάβει μέσα σε μόλις15 μέρες.\n6. Η Τουρκία το 1974 δείθετε το μεγαλύτερο στρατό του ΝΑΤΟ στην Ευρώπη.\n7. Η Αμμόχωστος δεν ήταν στα σχέδια των Τούρκων (εισβολή 1974) αλλά επειδή την βρήκαν εγκατελειμμένη την κατέλαβαν. Τελικά κατέλαβαν το 36,3% του νησιού.\n8. Η εκκλησία της Κύπρου έγινε αυτοκέφαλη ήδη από το 431μ.Χ. στην Γ’ Οικουμενική Σύνοδο.Ο Βυζαντινός αυτοκράτορας Ζήνων παραχώρησε το 478 στον Αρχιεπίσκοπο Κύπρου τρία μοναδικά αυτοκρατορικά προνόμια που έχει ως σήμερα:\n9. Ένας μονάχα Κύπριος έχει βραβευτεί μέχρι σήμερα με Νόμπελ κι αυτό έγινε φέτος, όταν ο Κύπριος Χριστόφορος Πισσαρίδης, καθηγητής Οικονομικών, βραβεύτηκε με το Νόμπελ Οικονομικών , μαζί με δύο Αμερικανούς.\n10. Το ΖΕΝΟΒΙΑ είναι ένα ναυάγιο μήκους 178 μέτρων το οποίο βρίσκεται βυθισμένο, άθικτο και άσπαστο, σε βάθος προσιτό στους περισσότερους ερασιτέχνες δύτες. Πρόκειται για ένα σουηδικής κατασκευής σκάφος (τύπου roll-on roll-off) το ναυάγιο του οποίο θεωρείται από πολλούς σαν ένας από τους καλύτερους προορισμούς ναυαγιοκατάδυσης στον κόσμο. Γύρω από το Ζενοβία έχει στηθεί μία τεράστια βιομηχανία καταδυτικού τουρισμού.\nΤο ΖΕΝΟΒΙΑ απέπλευσε στις 4 Μαΐου 1980 από το Malmo της Σουηδίας για το παρθενικό του ταξίδι με προορισμό τη Συρία. Σήμερα υπάρχουν τέσσερα επισήμως γνωστά ναυάγια στην Κύπρο, τρία εκ των οποίων στις θάλασσες των ελεύθερων περιοχών. Πρόκειται για τα ναυάγια που βρέθηκαν στο Μαζωτό, στο Green Bay και στην Πάφο. Το τέταρτο είναι το γνωστό σε όλους "Καράβι της Κερύνειας" που εκτίθεται στο Ενετικό Φρούριο της κατεχόμενης πόλης.Οι θάλασσες της Κύπρου όμως, όπως και ολόκληρη η Μεσόγειος, κρύβουν πολύ περισσότερα από αυτά που έχουν γίνει μέχρι τώρα επισήμως γνωστά.\n11. Ο συνολικός αριθμός των χωριών της Κύπρου είναι περίπου 839.\n12. Η πρώιμη Κυπριακή γραφή είναι μεγίστης σημασίας και χρονολογείται στην εποχή του Χαλκού (3000-1100 π.Χ). Η πιο αρχαία γραφή βρέθηκε σε πινακίδα στην Έγκωμη και χρονολογείται γύρω στο 1600 π.Χ. Η πρώιμη αυτή γραφή ονομάστηκε κυπρομινωική, λόγω των πολλών ομοιοτήτων που έχει με την Γραμμική Ά, η οποία αναπτύχθηκε στην Μινωική Κρήτη.


Στιχο-Μυθία: Στο Δρόμο της Αγάπης\nΠολύ χαιρόμαστε όταν οι στιχουργοί μας βρίκουν το έταιρο τους ήμισυ! Ένα όμορφο τραγούδι σε στίχους του στιχουργού μας Σάκη Αθανασιάδη!...\nΣε ένα φάρο…\nΤα μάτια μου ταξίδευαν\nΤο πλοίο πριν να πάρω\nΚι όταν θα φύγω…\nΔεν θα υπάρχει πια ζωή\nΤα ίχνη θα ’χουνε σβηστεί\nΘα ζω στο λίγο\nΤο μόνο της ζωή μου καλοκαίρι\nΑυτό που με κρατούσες απ’ το χέρι\nΑυτό που με ξυπνούσες μεσημέρι\nΤρέξε… στον ύπνο μου με να φακό και φέξε\nΚι όταν σαλπάρω…\nΤο Φως από τα μάτια σου\nΝα δώσεις σ' ένα φάρο\nΓια να με πάρει αγκαλιά\nΤη νύχτα πριν σαλτάρω\nΔώρα…δεν χάνεται η αγάπη σε μια μπόρα\nΣάββας 8 Απριλίου 2012 - 2:35 π.μ.\nΚι εγώ χαίρομαι πολύ με αυτές τις προσπάθειες που γίνονται Γιώργο μου. Πάρα πολύ ωραίο τραγούδι! Συγχαρητήρια σε όλους τους συντελεστές! Εύχομαι να κρατήσει για πολύ αυτή η έμπνευση και να υπάρξει και η ανάλογη συνέχεια.\nΓιάννης Βελίκης 14 Απριλίου 2012 - 11:41 π.μ.\nευχαριστω εκ μερους των ARPEGGIOSMP.\nΑνώνυμος 14 Απριλίου 2012 - 11:43 π.μ.\nΑνώνυμος 15 Απριλίου 2012 - 11:16 π.μ.\nμπράβο σε ολη την ομαδα αψογο,διαφορετικο,\nΑνώνυμος 20 Απριλίου 2012 - 12:14 π.μ.\nπολλά μπράβο. ενδιαφερον το δέσιμο μουσικής και στιχων.δυανατο. εξαιρετικη τοποθετηση.\nΓιώργος 23 Απριλίου 2012 - 2:15 π.μ.\nKαλή συνέχεια στην καλή προσπάθεια εύχομαι!\nΑνώνυμος 25 Απριλίου 2012 - 11:09 μ.μ.\nΕξαισια δουλεια. Καλη συνεχεια.! Υπαρχουν και αλλες δουλεις ???\nΚΩΣΤΑΣ ΑΠΟ ΑΛΕΞΑΝΔΡΟΥΠΟΛΗ.\nΠΟΙΟΤΗΤΑ ΖΩΗΣ, QUALITY OF LIFE 26 Απριλίου 2012 - 11:14 π.μ.\nΚαι βέβαια υπάρχουν! Ευχαριστούμε το φίλο Σάκη Αθανασιάδη που μας τα εμπιστεύτηκε.\nΚαι έρχονται κι άλλα….\nΚΑΠΟΥ ΜΑΚΡΙΑ ΕΔΩ ΚΟΝΤΑ\nΕΚΕΙ ΣΤΗ ΣΑΛΟΝΙΚΗ\nΑνώνυμος 4 Μαΐου 2012 - 6:30 π.μ.\nΜΠΡΑΒΟ. ΠΟΛΥ ΚΑΛΟ.!!!\nΑνώνυμος 4 Μαΐου 2012 - 6:33 π.μ.\nSUPER SONG CHRIS....!!!! THANK FOR POST.\nΑνώνυμος 22 Ιουνίου 2012 - 1:35 μ.μ.\nΠαρακουλουθω το blogg σας με πολυ ενδιαφερον και πραγματικα. Με εχουν γουτευσει τα ποιηματα και οι μελοποιησεις τους.πολλα μπραβο σε εσας. αλλα και τους φιλους που με μερακι φτιαχνουν κατι ξεχωριστο.Κανω σ αυτο το τραγουδι το γενικο μου σχολιο γιατι 1. με εντυπωσιασε το τραγουδι και σαφως η μελοποιηση του. 2ον. το ποιημα. πολυ δυνατο και αληθινο.και ευχομαι καθε νεα προσπαθεια να ειναι ευχαριστηοπως ενα ταξιδι στην μουσικη και στους στιχους.ΜΑΡΙΑ ΚΟΡΙΝΘΟΣ


Επιδότηση 0,22€ το λίτρο στη βενζίνη, 72 ευρώ στο ρεύμα - Πριν το Πάσχα η "επιταγή ακρίβειας" • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΕπιδότηση 0,22€ το λίτρο στη βενζίνη, 72 ευρώ στο ρεύμα – Πριν το Πάσχα η “επιταγή ακρίβειας”\n-Τη μερική απορρόφηση των αυξήσεων στα καύσιμα με 22 λεπτά το λίτρο.\nΌπως είπε ο κ. Σταϊκούρας, «αυξάνεται σημαντικά η επιδότηση ρεύματος σε νοικοκυριά και επιχειρήσεις και συνεχίζεται η επιδότηση φυσικού αερίου», παρέμβαση ύψους 640 εκατ. ευρώ για τον Απρίλιο.\nΠαράλληλα, πρόσθεσε, «ενισχύουμε ευάλωτους συμπατριώτες μας έκτακτη ενίσχυση 1,4 εκατ. νοικοκυριά προκειμένου να καλύψουν μέρος των αυξημένων τιμών αγαθών και ενέργειας». Η ενίσχυση θα καταβληθεί πριν το Πάσχα.\n– Χορηγείται 1,5 επιπλέον μηνιαία δόση επιδόματος παιδιού τον Απρίλιο στους δικαιούχους Μαρτίου. Οι δικαιούχοι ανέρχονται σε 625.000\n– Χορηγείται ενίσχυση σε 677.000 χαμηλοσυνταξιούχους.\n– Χορηγείται ενίσχυση 200 ευρώ σε ανασφάλιστους υπερήλικες.\n– Ενίσχυση 200 ευρώ σε 167 δικαιούχους επιδόματος ΑΜΕΑ\n– Χορηγείται διπλή δόση ελάχιστου εγγυημένου εισοδήματος σε 254.000 δικαιούχους.\nΤο συνολικό κόστος των παρεμβάσεων ανέρχεται στα 324 εκατ. ευρώ.\nΑύξηση στην επιδότηση ρεύματος για νοικοκυριά κι επιχειρήσεις\nΠοιοι θα λάβουν «επίδομα Πάσχα»\n4η δόση: Δεν είναι υποχρεωτική, δεν αφορά τους υγιείς κάτω των 60 ετών


Θεσσαλονίκη Μας: Πλημμύρισαν από κόσμο οι παραλίες της Χαλκιδικής (ΦΩΤΟ)\nΠλημμύρισαν από κόσμο οι παραλίες της Χαλκιδικής (ΦΩΤΟ)\nΟύτε καρφίτσα δεν πέφτει αυτή την ώρα στο πρώτο πόδι της Χαλκιδικής, όπου οι παραλίες έχουν κατακλυστεί στην κυριολεξία από κόσμο.\nΘέλοντας να αξιοποιήσουν το διήμερο, αρκετοί Θεσσαλονικείς και όχι μόνο, εκμεταλλεύτηκαν τις υψηλές θερμοκρασίες της ημέρας και ξεχύθηκαν στις κοντινές παραλίες για να απολαύσουν τον ήλιο και την θάλασσα.\nΌπως αναφέρουν οι εκδρομείς, η χερσόνησος της Κασσάνδρας αποτελεί την πιο φθηνή επιλογή, καθώς η τσέπη τους δεν τους επιτρέπει να διανύσουν περισσότερα χιλιόμετρα.\nΟι τιμές στα παραλιακά καταστήματα, παρατηρούν πως είναι στα ίδια επίπεδα με πέρυσι ενώ δεν είναι και λίγοι αυτοί που εφοδιάζονται με ομπρέλες και ξαπλώστρες και απολαμβάνουν τον καφέ τους κάπου πιο απομονωμένα και το κυριότερο, χωρίς χρέωση.\nΗ μεγαλύτερη κίνηση καταγράφεται σε περιοχές οι οποίες βρίσκονται κοντά στην Θεσσαλονίκη, όπως είναι η Καλλικράτεια, τα Νέα Πλάγια, τα Φλογητά και τα Νέα Μουδανιά.\nΗ κίνηση στην Ε.Ο. Θεσσαλονίκης – Μουδανιών παραμένει αυξημένη, ιδιαίτερα στο ύψος των Νέων Μουδανιών, στην Ποτίδαια (στο ύψος των έργων) και στο φανάρι της Καλλιθέας, όπου η εικόνα είναι η ίδια σχεδόν κάθε Σαββατοκύριακο πλέον.\nΟι άντρες της τροχαίας έχουν τοποθετήσει κώνους στην επαρχιακή οδό Μουδανιών-Ποτίδαιας, δημιουργώντας έτσι δύο λωρίδες με κατεύθυνση προς το πρώτο πόδι του νομού, για να διευκολύνουν τους οδηγούς.\nΑναρτήθηκε από Mary B. στις 1:28:00 π.μ.


Αλέξανδρος Υψηλάντης :: Delasalle_st_dimotikou\nΟ Αλέξανδρος Υψηλάντης γεννήθηκε την 1η Δεκεμβρίου του 1792, στην Κωνσταντινούπολη και ήταν πρωτότοκος γιος του Κωνσταντίνου Υψηλάντη. Ανατράφηκε σε περιβάλλον που διαπνεόταν από έντονο πατριωτισμό κι έλαβε εκλεκτή μόρφωση.\nΤον Μάρτιο του 1820, ο Εμμανουήλ Ξάνθος του πρόσφερε την αρχηγία της Φιλικής Εταιρείας. Την αποδέχθηκε στις 12 Απριλίου, αφού πρώτα έγιναν δεκτοί οι όροι που έθεσε, και αμέσως άρχισε την οργάνωση του σχεδίου για την έναρξη της Επανάστασης από την Πελοπόννησο.\nΜε επιστολή του στον αυτοκράτορα Αλέξανδρο υπέβαλε την παραίτησή του από το ρωσικό στρατό και αναγγέλλοντας την Ελληνική Επανάσταση ζήτησε τη βοήθειά του. Αμέσως μετά επιδόθηκε στη δημιουργία στρατού και συγκρότησε τον Ιερό Λόχο.\nΣτις 7 Ιουνίου 1821, ο στρατός του Υψηλάντη καταστράφηκε στη μάχη του Δραγατσανίου και υποχώρησε προς τα αυστριακά σύνορα. Παραδόθηκε στους Αυστριακούς, φυλακίστηκε και απελευθερώθηκε στις 24 Νοεμβρίου 1827. Η κλονισμένη υγεία του δεν του επέτρεψε να βοηθήσει το επαναστατημένο έθνος. Πέθανε στη Βιέννη δύο μήνες μετά την αποφυλάκισή του, στις 19 Ιανουαρίου του 1828.\nΕπιμέλεια: Μάικ Βελισσαρόπουλος\n"Η ώρα ήλθεν, ω Άνδρες Έλληνες! Προ πολλού οι λαοί της Ευρώπης, πολεμούντες υπέρ των ιδίων Δικαιωμάτων και ελευθερίας αυτών, μας επροσκάλουν εις μίμησιν, αυτοί, καίτοι οπωσούν ελεύθεροι, επροσπάθησαν όλαις δυνάμεσι να αυξήσωσι την ελευθερίαν, και δι' αυτής πάσαν αυτών την Ευδαιμονίαν.\nΟι αδελφοί μας και φίλοι είναι πανταχού έτοιμοι, οι Σέρβοι, οι Σουλιώται, και όλη η Ηπειρος, οπλοφορούντες μας περιμένωσιν· ας ενωθώμεν λοιπόν με Ενθουσιασμόν! [...]\nΗ Π α τ ρ ί ς μ α ς π ρ ο σ κ α λ ε ί!\n[...] Ποία ελληνική ψυχή θέλει αδιαφορήση εις την πρόσκλησιν της Πατρίδος; [...] Στρέψατε τους οφθαλμούς σας, ω Συμπατριώται, και ίδετε την ελεεινήν μας κατάστασιν! ίδετε εδώ τους Ναούς καταπατημένους! εκεί τα τέκνα μας αρπαζόμενα διά χρήσιν αναιδεστάτην της αναιδούς φιληδονίας των βαρβάρων τυράννων μας! τους οίκους μας γεγυμνωμένους, τον αγρούς μας λεηλατισμένους και ημάς αυτούς ελεεινά ανδράποδα!\nΜεταξύ ημών ευγενέστερος είναι, όστις ανδρειοτέρως υπερασπισθή τα δίκαια της Πατρίδος, και ωφελιμοτέρως την δουλεύση. Το έθνος συναθροιζόμενον θέλει εκλέξη τους Δημογέροντάς του, και εις την ύψιστον ταύτην Βουλήν θέλουσιν υπείκει όλαι μας αι πράξεις. [...]\n[...] Ας καλέσωμεν λοιπόν εκ νέου, ω Ανδρείοι και μεγαλόψυχοι Έλληνες, την ελευθερίαν εις την κλασικήν γην της Ελλάδος! Ας συγκροτήσωμεν μάχην μεταξύ του Μαραθώνος και των Θερμοπυλών! Ας πολεμήσωμεν εις τους τάφους των Πατέρων μας, οι οποίοι, διά να μάς αφήσωσιν ελευθέρους, επολέμησαν και απέθανον εκεί!\nΕις τα όπλα λοιπόν φίλοι, η Πατρίς Μας Προσκαλεί!"


Δεμερτζής: Είχαμε ενθουσιασμό και για αυτό κερδίσαμε τον ΠΑΟΚ - Onsports.gr\nOnsports Team\t11 Οκτωβρίου 2016, 15:46\nBASKET LEAGUE / Δόξα Λευκάδας\nΔεμερτζής: Είχαμε ενθουσιασμό και για αυτό κερδίσαμε τον ΠΑΟΚ\nΤο καλύτερο δυνατό ξεκίνημα πραγματοποίησε η Δόξα Λευκάδας στο πρωτάθλημα της Α1 μπάσκετ. Στην παρθενική της συμμετοχή στη μεγάλη κατηγορία, η ομάδα του Ιονίου επικράτησε 84-78 του ΠΑΟΚ. Κάτι που μόνο χαμόγελα μπορούσε να φέρει στον Χάρη Μαρκόπουλο και τους παίκτες του.\nΟ Γιάννης Δεμερτζής, μιλώντας στο ‘’Πρακτορείο FM 104,9’’ και τους Γιώργο Ζαχαριάδη, Κώστα Βρουλή για το παιχνίδι που έγινε στη Λευκάδα, στάθηκε στη σημασία της νίκης: «Η Δόξα είναι μια καινούρια ομάδα που ‘’χτίστηκε’’ τις τελευταίες 10 μέρες. Όλοι μαζί έχουμε κάνει 4-5 προπονήσεις. Υπήρχε ενθουσιασμός πριν από το παιχνίδι ενώ υπάρχει χαρά και αισιοδοξία μετά το αποτέλεσμα. Πόσο μάλλον που ήρθε η νίκη επί ενός μεγάλου αντιπάλου, όπως ο ΠΑΟΚ. Είχαμε μαζί μας τον παράγοντα του ενθουσιασμού αλλά και το γεγονός πως δεν μας ήξεραν. Τους αιφνιδιάσαμε».\nΟ πρώην γκαρντ του Ηρακλή και του ΠΑΟΚ – μεταξύ άλλων – αφού τόνισε ότι η νίκη «συζητιέται πολύ στη Λευκάδα και είναι λογικό, αφού ο κόσμος της δεν είναι συνηθισμένος σε τέτοιες διοργανώσεις και νίκες», ξεκαθάρισε πως «για μας είναι απλά δύο βαθμοί. Αυτούς κρατάμε και συνεχίζουμε, καθώς χρειαζόμαστε εντατική δουλειά για να γίνουμε ομάδα. Δεν πρέπει να μείνουμε σε αυτό το αποτέλεσμα».\nΌσο για το πώς αντέδρασε ο Χάρης Μαρκόπουλος που βγήκε νικητής στη ‘’μάχη’’ με τον πατέρα του, Σούλη; «Φυσικά ήταν χαρούμενος, μας έδωσε συγχαρητήρια αλλά μέχρις εκεί. Συνέστησε ψυχραιμία και ‘’χαμηλά την μπάλα’’. Το θέμα της συγγένειας με τον Σούλη Μαρκόπουλο δεν συζητήθηκε καθόλου», είπε ο Γιάννης Δεμερτζής.\nΣτο βιογραφικό του έχει να επιδείξει ομάδες της περιφέρειας, όπως η Καβάλα και η Χαλκίδα. «Κάνει καλό στο άθλημα το ότι υπάρχουν στο πρωτάθλημα ομάδες της επαρχίας. Ο κόσμος στην περιφέρεια διψάει για μπάσκετ. Είναι προτιμότερο να υπάρχουν αυτές οι ομάδες παρά κάποιες που μαζεύουν ελάχιστο κόσμο και σε 2-3 χρόνια ουσιαστικά εξαφανίζονται», επεσήμανε για το θέμα της… αποκέντρωσης του ελληνικού μπάσκετ ο 33χρονος Δεμερτζής που πέρασε και από την Κύπρο.\nΓια τη Δόξα Λευκάδας, ακολουθεί το παιχνίδι με τον Προμηθέα στην Πάτρα. «Θα είναι ένα πολύ δύσκολο ματς. Ο Προμηθέας είναι ομάδα με σχετικά μεγάλο μπάτζετ, καλούς παίκτες και έμπειρο προπονητή ενώ είχε καλή παρουσία με τον Παναθηναϊκό (σ.σ. ηττήθηκε στο κλειστό του ΟΑΚΑ 81-71). Έχει ανακαινισμένο γήπεδο, ο κόσμος στηρίζει την ομάδα, ο πρόεδρος είναι συνεπής και, φυσικά, θα ψάχνουν την πρώτη τους νίκη», είπε ο γκαρντ της Λευκάδας.\nΚι αφού αναφέρθηκε στον ΠΑΟΚ λέγοντας πως «κάνει μια καινούρια προσπάθεια φέτος, άλλαξαν πολλοί παίκτες στο ρόστερ και του λείπει η χημεία, αλλά είναι πολύ νωρίς ακόμη για συμπεράσματα», ο Γιάννης Δεμερτζής κατέληξε: «Το πρωτάθλημα θα είναι πολύ ανταγωνιστικό. Έχει ανέβει πολύ η ΑΕΚ και ο Άρης. Σε ό,τι αφορά στις υπόλοιπες θέσεις, μετά την πρώτη πεντάδα, λίγο-πολύ όλες οι ομάδες είναι στο ίδιο καζάνι. Ξεχωρίζει ο Κολοσσός Ρόδου που έχει χρόνια τον ίδιο προπονητή και δουλεύουν καλά».46\n5 λεπτά πριν Αναγέννηση Καρδίτσας: «Εσείς είστε η μεγάλη μας δύναμη – Σας ευχαριστούμε»\n35 λεπτά πριν Πανεπιστημίου: Ξεκίνησαν οι εργασίες ανάπλασης - Οι πρώτες εικόνες


Το είχε δει το όνειρο… - Onsports.gr\nΔημήτρης Δρίζος\t11 Φεβρουαρίου 2011, 13:58\nΟ Εμάνουελ Αντεμπαγιόρ εξομολογήθηκε πως η μεταγραφή του στην Ρεάλ Μαδρίτης ήταν όνειρο από τα παιδικά του χρόνια.\nΟ Τογκολέζος αποκτήθηκε από την Μάντσεστερ Σίτι υπό μορφή δανεισμού και ήδη έχει αρχίσει να σκοράρει με τους «μερέχνες» έχοντας πετύχει 2 τέρματα σε 3 συμμετοχές.\n«Πρέπει να ευχαριστήσω τους συμπαίκτες μου για την υποστήριξη τους. Με έκαναν να νιώθω σαν το σπίτι μου και η μετάβαση ήταν εύκολη», δήλωσε ο Τογκολέζος στράικερ σε συνέντευξη του σε μια εκ των χορηγών της «βασίλισσας».\n«Ελπίζω να σκοράρω πολλά γκολ με την Ρεάλ. Θα είναι ένα δύσκολο παιχνίδια αυτό που έρχεται με την Εσπανιόλ αλλά εμείς θα πρέπει να πάρουμε την νίκη. Θέλω να βοηθήσω την ομάδα να κερδίζει τα παιχνίδια και είμαι έτοιμος να κάνω τα πάντα», κατέληξε ο Τογκολέζος στράικερ.


Στοιχεία 31-45 από 93\nTEKA UNIVERSO 79 1C 1E MAX\nΕιδική Τιμή 99,00 € Κανονική τιμή 129,00 €\nFORTINOX VALLEY 25165\n65,2x50,3εκ. INOX 18/10\nΕιδική Τιμή 101,50 € Κανονική τιμή 147,60 €\nTEKA CLASSIC 1C 1-2Ε\nΕιδική Τιμή 107,00 € Κανονική τιμή 139,00 €\nTEKA UNIVERSO 100 1-2C 1E\nPYRAMIS ATHENA 86X50 1B 1D\n86x50εκ. inox 18/10\nΕιδική Τιμή 111,00 € Κανονική τιμή 148,00 €\nΕιδική Τιμή 115,00 € Κανονική τιμή 149,00 €\nTEKA STENA 45 1C 1E\nPYRAMIS PYRATEK AEOLIA 77x50 1B 1D\nΕιδική Τιμή 124,00 € Κανονική τιμή 169,88 €\nDURALIT KS 100\nΕιδική Τιμή 128,00 € Κανονική τιμή 184,76 €\nPYRAMIS ALEA 79X50 1B 1D\n79x50εκ. inox 18/10\nΕιδική Τιμή 129,00 € Κανονική τιμή 172,50 €\nSANITEC CLASSIC 315\nΕιδική Τιμή 129,00 € Κανονική τιμή 190,65 €\nSANITEC CLASSIC 327\nαπό 45 έως 55εκ. 4 items\nαπό 55 έως 65εκ. 2 items\nαπό 65 έως 75εκ. 4 items\nαπό 75 έως 85εκ. 14 items\nαπό 85 έως 95εκ. 6 items\nαπό 105 έως 125εκ. 2 items\nInox 18/10 32 items\nΟρυκτός γρανίτης 27 items\nΓρανίτης / Ακρυλική ρυτίνη 3 items\nΑνοιξείδωτοι (inox) 16 items\nΣυνθετικοί 4 items\nΑνοξείδωτο Ατσάλι 10 items\n0,00 € - 99,99 € 29 items\n100,00 € - 199,99 € 46 items\n200,00 € - 299,99 € 12 items\n300,00 € - 399,99 € 5 items


Να πατάει και να "τρέμει" το γήπεδο... - Redaroume.gr\nΝα πατάει και να «τρέμει» το γήπεδο…\nΤο παιχνίδι με τον Πλατανιά ανήκει πλέον στο παρελθόν και ότι έγινε, δεν ξεγίνεται. Τα πράγματα ήταν πολύ απλά και μπορούν να συνοψιστούν ως ότι ο Ολυμπιακός μετά το 2-0 πίστεψε ότι όλα τελείωσαν, αλλά και ότι τα αμυντικά λάθη κόστισαν.\nΈχω επαναλάβει πολλές φορές σε άρθρα μου ότι δεν θα μιλήσω για την διαιτησία, είτε φταίει, είτε δεν φταίει. Διότι ο Ολυμπιακός, όπως τον έχω μάθει, όπως τον έχουμε μάθει όλοι μας, δεν έχει καμιά ανάγκη και πρέπει να κερδίζει ακόμη και τους διαιτητές όταν αυτό χρειάζεται. Χθες, είναι αλήθεια πως χρειάστηκε να νικήσει και τον Φουκάκη, αλλά παρέμεινε το 2-2 μέχρι τέλους.\nΟΚ. Δεν θα πεθάνουμε, όπως έγραψε και ο Νίκος Αβραμίδης στο δικό του άρθρο. Συμβαίνουν και στις καλύτερες οικογένειες, αφού κανείς δεν έχει συμβόλαιο με την νίκη. Έτυχε, χαλαρώσαμε και το πληρώσαμε. Απλά τα πράγματα.\nΥπάρχουν όμως κάποια πράγματα τα οποία είναι ιδιαίτερα ανησυχητικά, ικανά να μας πετάξουν στον ύπνο μας και να μας «λούσουν» με κρύο ιδρώτα σκεπτόμενοι την δύσκολη συνέχεια.\nΣτα Περιβόλια είδαμε πολλά αμυντικά λάθη. Θα δεχθώ ότι ο Γιακουμάκης έβαλε πλάτη τον Βιάνα κάνοντας επιθετικό φάουλ, αλλά τέτοια γκολ, απλά δεν επιτρέπεται να τα δέχεται ο Ολυμπιακός. Δεν επιτρέπεται να τα «τρώει» έτσι αμυντικός του Ολυμπιακού. Και όχι, ξαναλέω δεν είναι ότι απαγορεύεται από κανέναν νόμο, αλλά όταν έχεις δει στην ομάδα αμυντικούς όπως ο Μουράτης, ο Γκαϊντατζής, ο Νοβοσέλατς, ο Μέλμπεργκ, ο Μανωλάς και άλλους να κόβουν τους «Γιακουμάκηδες» σαν λαρδί, απλά είναι αδιανόητο.\nΚαι κάπου εδώ ερχεται το ανησυχητικό.\nΔεν υπάρχει άνθρωπος ερυθρόλευκων αισθημάτων, από τον πρώτο μέχρι τον τελευταίο, από τον Πρόεδρο μέχρι τον φίλαθλο στην πιο απομακρυσμένη γωνιά του κόσμου που να μη θέλει να βλέπει τον Ολυμπιακού ΤΟΥ να πρωταγωνιστεί. Τον δικό του Ολυμπιακό, γιατί ο Ολυμπιακός είναι όλων μας. Έτσι δεν είναι;\nΤο ερώτημα που προκύπτει από εδώ είναι αν όντως ο Ολυμπιακός μας μπορεί να προχωρήσει και να σταθεί στους άλλους δύο στόχους που έχει, δηλαδή την κατάκτηση του Κυπέλλου Ελλάδος και σε μια καλή ευρωπαϊκή πορεία στο Europa League με την νεανική αυτή άμυνα. Είναι έτοιμη; Μπορεί να ανταπεξέλθει;\nΣτην Ελλάδα υπάρχει η αντίληψη ότι κάθε νέος ποδοσφαιριστής που αναδεικνύεται είναι και ο νέος ηγέτης της άμυνας. Λάθος. Ηγέτης μπορεί να γίνει αλλά αν έχει και την κατάλληλη βοήθεια. Θυμηθείτε την περίπτωση του Αβραάμ Παπαδόπουλου που βρέθηκε κοντά στον Μέλμπεργκ όχι την πρώτη χρονιά που ο Ολυμπιακός έχασε το πρωτάθλημα, αλλά από το 2010 μέχρι το 2012. Οι δυο τους έκαναν «παπάδες» και δεν άφηναν να περάσει στην άμυνα ούτε κουνούπι.\nΑυτό χρειάζεται για παράδειγμα, το δικό μας παιδί, ο Τάκης Ρέτσος δίπλα του. Έναν Μέλμπεργκ, δηλαδή έναν αμυντικό που να είναι και παίκτης και «δάσκαλος». Έναν αμυντικό «βράχο» όπως ο Σουηδός που πάταγε και… έτρεμε η περιοχή. Έναν αμυντικό που να προκαλεί τον τρόμο και μόνο στη θέα του.\nΑυτά τα ολίγα με την σημείωση ότι όποια κριτική κι αν γίνεται είναι πάντοτε καλοπροαίρετη, αφού δεν υπάρχει κανείς που να θέλει το κακό της ομάδας. Όλοι γνωρίζουμε τις δυνατότητες που έχει ο σύλλογος και τα φόντα να πάει ακόμη πιο ψηλά, εκεί που τον ονειρεύονται όλοι οι ερυθρόλευκοι.\nΚαι αυτό πρώτα από όλα γιατί το χρωστάει στην ιστορία του και στους παίκτες που από Ολυμπιακό τον έκαναν Θρύλο. Κι αφετέρου γιατί ο Ολυμπιακός δεν πρέπει να δίνει κανένα δικαίωμα αμφισβήτησης στους υπόλοιπους είτε πρόκειται για πρωτάθλημα είτε για κύπελλο είτε για… αγώνα φιλικό.\nΟ Ολυμπιακός το απέδειξε τόσα χρόνια και θα συνεχίσει να το αποδεικνύει γιατί οι δυνατοί μαθαίνουν από τα λάθη τους ενώ οι αδύναμοι «γονατίζουν»…\nPrevious : Από Χανιά… Παπαστράτειο ο Πρόεδρος!\nNext : Τρία στα τρία και ..πρόκριση


Ἀναβάσεις: Άγιος Νέος Ιερομάρτυρας Λάζαρος εκ Τριπόλεως Πελοποννήσου (23 Φεβρουαρίου ±1605)\nΕίναι γνωστό σε όλους μας πως ύστερα από την πτώση της Κωνσταντινουπόλεως πικρή σκλαβιά πλάκωσε την Ρωμιοσύνη. Οι επιπτώσεις είναι γνωστές σε κάθε τομέα της ζωής του δουλομένου Γένους.\nΟλόκληρους αιώνες δουλείας σφάδαζε ο Έλληνας κάτω από τον Οθωμανικό ζυγό, με αποδεκατισμούς και πολέμους, με παιδομαζώματα και αιχμαλωσίες, με μετακινήσεις πληθυσμών και εξισλαμισμούς.\nΑλλά η Ελλάδα,… μέσα απ’ όλα αυτά γνωρίζει μία μεγάλη δόξα, την δόξα των Νεομαρτύρων, οι οποίοι εξύψωσαν την πίστη των ορθοδόξων, προσφέροντας τη ζωή τους υπέρ των ιερών και οσίων. Παρά την επίσημη αναγνώριση συνυπάρξεως Χριστιανών και Μωαμεθανών από τους Σουλτάνους και από αυτό ακόμα το Κοράνιο, στην πραγματικότητα υπήρξε καθημερινά σκληρός διωγμός κατά των υποδούλων Χριστιανών.\nΟι Τούρκοι κάθε χριστιανό που είχε καταδικασθεί ακόμα και σε θάνατο για οποιοδήποτε έγκλημα μπορούσαν να τον απαλλάξουν μόνο όταν προσερχόταν στον Ισλαμισμό. Χιλιάδες αναδείχθηκαν οι νεομάρτυρες στην Τουρκοκρατία. Φυλακίσθηκαν, κρεμάστηκαν, κάηκαν, κατατεμαχίστηκαν, καρατομήθηκαν, γδάρθηκαν σαν ζώντα σφάγια, άφησαν την τελευταία τους πνοή μέσα σε πολυόδυνα βάσανα στις σκοτεινές φυλακές, αλλά δεν εξώμοσαν.\nΔεν αρνήθηκαν τον Χριστόν και την Ελλάδα. Ένα τέτοιο μυρίπνο άνθος, που προστέθηκε στο στίφος των Νεομαρτύρτων της Αρκαδίας και στη χορεία των δεκαεπτά Αγίων της, είναι και ο Άγιος Νεοϊερομάρτυς Λάζαρος.\nΠοιός πράγματι μένει ασυγκίνητος, όταν αναλογισθεί το βίο του;\nΣυγκλόνισε την πόλη ολόκληρη με τον ενθουσιασμό του, την αγνότητα των αισθημάτων του και τη φλογερή πίστη του, την αυταπάρνηση και τη θυσία του. Ήταν ιερεύς έχοντας ιδιαίτερη πατρίδα του την Τρίπολη. Οι ευσεβείς γονείς του, Νικόλαος και Αλεξάνδρα, τον μεγάλωσαν με νουθεσία και παιδεία Κυρίου, οδηγώντας τον σε τέλεια μέτρα αρετής. Όταν χειτονήθηκε ιερεύς, εκείνους που ζούσαν με ευσέβεια τους δίδασκε, τους δε άλλους τους νουθετούσε να μην αδικούν τους πτωχούς.\nΟ Άγιος αρνήθηκε την ανίερη προσφορά των απίστων, οι οποίοι αποφάσισαν να βασανιστεί με πολλά μαρτύρια, κοινά για τους περισσότερους νεομάρτυρες, όπως μαστιγώματα, στρεβλώσεις των άκρων, αποκοπή μελών, κακώσεις και άλλα πολλά. Τέλος, βλέποντας το ανυποχώρητο του μάρτυρος τον έρριξαν στη φωτιά μέσα στην οποία ο Άγιος παρέδωσε την μακαρία ψυχή του προσευχόμενος.\nΟ Άγιος θέλοντας να διαφυλάξει την ευγένεια της Χριστιανικής μας πίστεως, κατεφρόνησε πλούτο, δόξα, ηδονές και κάθε άλλη σωματική απόλαυση και παρέδωσε πρόθυμα τον εαυτόν του στο θάνατον. Διδαχθείς από τον Κύριο ημών Ιησού Χριστό την ανόθευτη ταπείνωση και την ειλικρινή μετριοφροσύνη, δίδασκε τους άλλους με το παράδειγμα της πράξεώς του και την σεβάσμια και ιερή παρουσία του. Χωρίς επιτηδευμένα λόγια σοφίας, οδηγούσε τους πολλούς στην πηγή της σοφίας, χωρίς ρητορία προέτρεπε τους άλλους να βρούν τον Αρχηγό της γνώσεως, την αιτία παντός αγαθού, Αυτόν που χαρίζει την αληθινή ζωή.\nΚατεύθυνε τους γύρω του να εντοπίσουν τον αληθινό θησαυρό, τις εντολές του Ευαγγελίου και να στρέψουν εκεί την καρδία τους, αποστρεφόμενοι τις πρόσκαιρες ηδονές, τον μάταιο και φθειρόμενο πλούτο. Έγινε λοιπόν ο Άγιος λαμπάδα αναμμένη και ακοίμητο φώς, οδηγώντας όλους στην αλήθεια. Έζησε στην αφάνεια που επιμελώς επιδίωξε, γιατί γεύθηκε την μεγάλη παρρησία που δημιουργεί αυτή στο Θεό.\nΟ Άγιος Λάζαρος ήταν άνθρωπος που απάντησε θετικά στη θεία έκκληση για αγάπη.\nΑφιερώθηκε πλήρως στο Θεό, διακόνησε τον συνάνθρωπο, υπηρέτησε την μεταμόρφωση του κόσμου. Ζωή για τον Άγιο Λάζαρο είναι ο θάνατος για τον συνάνθρωπο. Με τα έργα του διαψεύδει τη λογική του εγωκεντρικού ανθρώπου. Ο εγωκεντρικός άνθρωπος νομίζει ότι όταν δίνει πτωχεύει, ο άγιος δείχνει ότι ο άνθρωπος πλουτίζει όταν προσφέρει στους άλλους. Ο άγιος προσφέρει αγάπη σε όλους τους ανθρώπους, χωρίς καμμία απολύτως διάκριση. Κάθε άνθρωπος είναι ο πλησίον, ακόμη και αυτός ο κατήγορός του.\nΟ Άγιος Λάζαρος είναι ο φίλος του Θεού που κατανόησε τον θείο λόγο και τον εφαρμόζει ελεύθερα, χωρίς κανένα εξαναγκασμό. Στην εποχή μας, εποχή της βίας και της αποξένωσης, του ατομικισμού και της μαζικοποίησης, σε έναν κόσμο που σε άλλους στερεί το ψωμί, σε άλλους την ελευθερία και σε άλλους το νόημα της ζωής, μόνη ελπίδα του παραμένουν οι άγιοι, οι κεκρυμένοι δίκαιοι του Ευαγγελίου, οι οποίοι μυστικά και αθόρυβα σώζουν τον κόσμο, γιατί κλείνουν στην καρδιά τους το μυστικό της αναγέννησης όλων των ανθρώπων και έχουν την δύναμη που θα θεμελιώσει επιτέλους την αλήθεια στον κόσμο. Ας παρακαλέσουμε λοιπόν και τον Άγιο Νεοϊερομάρτυρα Λάζαρο να μας αξιώσει όλους όσους τιμάμε την μνήμη του, της χάριτος του Κυρίου και της απολαύσεως των αρρήτων αγαθών της Ουρανίας Βασιλεία Του. Αμήν.


Έφυγε, κι εγώ νιώθω πάλι σημαντικός, του είπα. Και δεν είναι καλό αυτό;, με ρώτησε. Όχι, του είπα, δεν είναι, είναι η επιστροφή σ' ένα τεράστιο εγώ, ή τουλάχιστον έτσι το βιώνω εγώ. Εκείνος επέμεινε για εξηγήσεις, κι εγώ, σημαντικός πια, δεν τις αρνήθηκα.\nΑυτή ήταν η διαφορά με τις προηγούμενες φορές, η βασικότερη από τις διαφορές, γιατί αναπόφευκτα κάθε τι καινούργιο έχει διαφορές σε σχέση με το παλιό, αυτό αποδεικνύει την εξέλιξη, την προσωπική εξέλιξη· κάποιοι την εξέλιξη αυτή την ονομάζουν ωρίμανση αλλά δεν είμαι σίγουρος πως συμφωνώ απόλυτα με τη διατύπωση αυτή.\nΈνιωθα ελαφρύς και ασήμαντος, ικανός να κάνω τα πλέον σημαντικά, για μένα, πράγματα, απαλλαγμένος από το βάρος της ύπαρξης, χωρίς προσπάθεια και δεύτερες σκέψεις, μια εμπειρία φυσική, και γι' αυτό ομαλά χωνεμένη, με τη θέση μου στον κόσμο, την ελάχιστη θέση μου στον κόσμο αυτό, που συνεχίζει να γυρίζει και να προχωρά χωρίς να του καίγεται καρφί για μένα.\nΔεν σε καταλαβαίνω, νομίζω, είπε.\nΔεν ξέρω αν μπορώ να το περιγράψω καλύτερα, ίσως έπρεπε να είχα δοκιμάσει τότε, όταν συνέβαινε, γιατί από την πρώτη στιγμή κιόλας, και αυτό είναι το όμορφο, είχα επίγνωση αυτής της μεταμόρφωσης, αυτής της ισοπέδωσης του παλιού και της ανέγερσης του νέου. Ήταν κάτι που συζητούσαμε συχνά στις ατελείωτες βόλτες μας στην πόλη. Τη μία στιγμή αποχαιρετιστήκαμε και την επόμενη ένιωσα πάλι σημαντικός, σαν εκείνους τους ανθρώπους που λένε: μια μέρα δεν πήρα ομπρέλα κι εγώ, και βρέχει, τόσο γκαντέμης είμαι. Έτσι λένε και νιώθουν σημαντικοί και σπουδαίοι, στο κέντρο του σύμπαντος. Τη μια στιγμή αποχαιρετιστήκαμε και την επόμενη ένιωσα πάλι σημαντικός, καθώς άναψε το κόκκινο φανάρι, τη στιγμή που, όσο τίποτε άλλο, εγώ ήθελα μόνο να διασχίσω τον δρόμο. Έτσι του είπα, και εκείνος γέλασε, ίσως του φάνηκε χαζό το παράδειγμα, ίσως χαριτωμένο, δεν ξέρω, όμως ήταν το χαρακτηριστικότερο παράδειγμα που είχα να δώσω, το πρώτο δείγμα της επαναφοράς στη σημαντικότητα.


Νέα Αθήνα: Η συνοικία στο Παρίσι με το ελληνικό όνομα -Πώς δημιουργήθηκε από τους Γάλλους και οι μεγάλες προσωπικότητες που έζησαν εκεί | STORIES | iefimerida.gr\nΠαρίσι, 9ο διαμέρισμα, συνοικία Νέα Αθήνα, Place Saint Georges / Φωτογραφία: Getty Images\nΗ Αθήνα από την αρχαιότητα μέχρι σήμερα αποτελεί σημείο αναφοράς του δυτικού πολιτισμού και παγκόσμια πηγή έμπνευσης, καθώς είναι η πόλη που γέννησε τη δημοκρατία. Δεκάδες πόλεις ανά τον κόσμο έχουν πάρει το όνομα της ελληνικής πρωτεύουσας, για να τιμήσουν την αρχαία κοιτίδα του πολιτισμού και να «κλέψουν» λίγη από την αίγλη της.\nΤο όνομα της Αθήνας έχει ταξιδέψει πέρα από τον Ατλαντικό Ωκεανό, φτάνοντας μέχρι τις ΗΠΑ, τη Λατινική Αμερική και φυσικά την Ευρώπη. Ανάμεσα στις ευρωπαϊκές χώρες που χρησιμοποίησαν το όνομά της είναι και η Γαλλία.\nΣυγκεκριμένα, οι Γάλλοι βάφτισαν «Νέα Αθήνα» μια συνοικία του Παρισιού στο 9ο διαμέρισμα της γαλλικής πρωτεύουσας, που οριοθετείται στην περίμετρο μεταξύ των οδών Σεν-Λαζάρ, Μπλανς και Νοτρ-Νταμ-ντε-Λορέτ.\nΗ «Νέα Αθήνα» αποτελεί νευραλγικό κέντρο του καλλιτεχνικού Παρισιού στη Δεξιά Όχθη του Σηκουάνα. Η περιοχή, με τη νεοκλασική όψη της, προσέλκυε πάντα καλλιτέχνες, συγγραφείς, μουσικούς, ηθοποιούς και άλλους ανθρώπους της τέχνης και της διανόησης.\nΠώς ξεκίνησε η ιστορία της «Νέας Αθήνας»\nΗ «Νέα Αθήνα» (γαλλικά: Nouvelle Athènes - προφέρεται Νουβέλ Ατέν) δημιουργήθηκε το 1823 και συνδέεται με το φιλελληνισμό των Γάλλων για την επαναστατημένη Ελλάδα. Ήταν ο δημοσιογράφος και συγγραφέας Ντιρό ντε λα Μαλ (Dureau de la Malle) ο οποίος έδωσε το όνομα «Νέα Αθήνα» στην παρισινή αυτή συνοικία, με ένα άρθρο του στις 18 Οκτωβρίου 1823 στην «Εφημερίδα των Συζητήσεων» (Journal des débats).\nΗ περιοχή άρχισε να χτίζεται το 1819 και μέχρι το 1822 είχε γεμίσει με αριστοτεχνικά κτίρια. Σημαντικό ρόλο σε αυτό έπαιξε ο σπουδαίος αρχιτέκτονας της εποχής Ογκίστ Κονσταντέν που δημιούργησε νεοκλασικά κτίρια εμπνευσμένα από τον φιλελληνισμό των Γάλλων. Καλλιτέχνες, διανοούμενοι και μορφωμένοι πολιτικοί ήταν οπαδοί του φιλελληνικού κλίματος.\nΕκτός από την ανάπτυξη του φιλελληνισμού, ο οποίος ήταν πολύ σημαντικός στην κοινότητα των αναγνωρισμένων καλλιτεχνών που εγκαταστάθηκαν εκεί, το ελληνικό όνομά της αναμφίβολα είναι και μια αναφορά στην «αρχαία» αρχιτεκτονική των ξενοδοχείων της. Η εκπαίδευση και η κουλτούρα των αρχιτεκτόνων που έχτισαν τα ξενοδοχεία στη rue de la Tour-des-Dames δικαιολογεί επίσης αυτήν την ονομασία.\nΗ «Νέα Αθήνα» αποτελεί νευραλγικό κέντρο του καλλιτεχνικού Παρισιού στη Δεξιά Όχθη του Σηκουάνα / Φωτογραφία: Getty Images\nΟι μεγάλοι καλλιτέχνες που έζησαν στη Νέα Αθήνα\nΗ καρδιά της «Νέας Αθήνας» βρίσκεται στην Πλας ντ’ Ορλεάν (Place d’ Orléans), η οποία ονομάστηκε έτσι προς τιμήν του βασιλιά Λουδοβίκου-Φιλίππου (Louis-Philippe), δούκα της Ορλεάνης. Το 1829 διαμορφώθηκε αρχιτεκτονικά σε ενιαίο σύνολο κατοικιών από τον Άγγλο αρχιτέκτονα Έντουαρντ Κρέσι (Edward Crésy ). Γύρω από τρεις εσωτερικές αυλές, που συνδέονται με σκεπαστές στοές, αναπτύχθηκε μια πνευματική και καλλιτεχνική κοινότητα ανθρώπων.\nΤα 46 διαμερίσματα και τα 6 καλλιτεχνικά στούντιο του οικοδομικού συγκροτήματος της πλατείας κατοικήθηκαν, κατά καιρούς, από μουσικούς, ζωγράφους και ποιητές. Σε αυτά έζησε το ζεύγος των εραστών Γεωργία Σάνδη και Σοπέν από το 1842 μέχρι τον χωρισμό τους το 1847. Εδώ έζησε, επίσης, η διάσημη χορεύτρια Μαρία Ταλιόνι, καθώς και ο μυθιστοριογράφος Αλέξανδρος Δουμάς, ο οποίος είχε διοργανώσει το 1833 στο διαμέρισμά του μια χοροεσπερίδα μεταμφιεσμένων με 300 καλεσμένους και είχε ζητήσει από τον φίλο του ζωγράφο Ευγένιο Ντελακρουά να το διακοσμήσει με σκηνές εμπνευσμένες από τον χορό, όπως αναφέρει η wikipedia.\nΣτην οδό Σεν-Λαζάρ (Rue Saint-Lazare), στον αριθμό 44, βρίσκεται η κατοικία της διάσημης ηθοποιού του κωμικού θεάτρου Μαρί Ντορβάλ, ερωμένης του ποιητή Αλφρέ ντε Βινί και λεσβιακής φίλης της Γεωργίας Σάνδη. Στη γραφική και με περίτεχνα μέγαρα Πλατεία του Αγίου Γεωργίου κυριαρχεί το άγαλμα του ζωγράφου Πολ Γκαβαρνί, ο οποίος επιδιδόταν στο να ζωγραφίζει τις «Λορέτες» (Lorettes), γυναίκες του αγοραίου έρωτα, που σύχναζαν στην πίσω πλευρά της εκκλησίας Νοτρ-Νταμ-ντε-Λορέτ -εξ ου και ονομάστηκαν Λορέτες.\nΣε μια κατοικία της οδού Σεν-Ζωρζ (Rue Saint-Georges), στον αριθμό 28, με την έξοχη γοτθική πρόσοψη, είναι το Μέγαρο Παϊβά (Hôtel Païva), που ανεγέρθηκε το 1840 και ανήκε στη μαρκησία «Μαντάμ Παϊβά», διάσημη πόρνη ανώτερης κοινωνίας κατά τη διάρκεια της Δεύτερης Αυτοκρατορίας στη Γαλλία. Στο τέρμα της Οδού των Αθηνών (Rue d’ Athènes), εκεί που διασταυρώνεται με την Οδό Κλισύ (Rue de Clichy), βρίσκεται το διεθνούς φήμης μιούζικ χολ «Καζινό ντε Παρί» (Casino de Paris), που οικοδομήθηκε το 1890, ένα από τα πιο έξοχα σε ρυθμό αρ ντεκό κτίσματα της γαλλικής πρωτεύουσας.\nΟι εκκλησίες της Νέας Αθήνας\nΣτην περιοχή της «Νέας Αθήνας» βρίσκονται και δύο εκκλησίες: Η Εκκλησία της Αγίας Τριάδας (Trinité) και η Νοτρ-Νταμ-ντε-Λορέτ (Notre-Dame-de-Lorette). Η Τρινιτέ, μπροστά σ’ ένα κήπο της ομώνυμης πλατείας, χτίστηκε το 1867 και απηχεί τον αρχιτεκτονικό ρυθμό της Δεύτερης Αυτοκρατορίας στη Γαλλία. Σε αυτή τελέστηκε η κηδεία του Γάλλου συνθέτη Εκτόρ Μπερλιόζ το 1869. Στη γειτονική οδό Ντε λα Τουρ ντε Νταμ, βρίσκεται η κατοικία του οριενταλιστή ζωγράφου Οράς Βερνέ. Η παλαιότερη εκκλησία της Νοτρ Νταμ ντε Λορέτ οικοδομήθηκε στα 1823-1836, ως αρχαίος ελληνικός ναός. Στην οδό Νοτρ Νταμ ντε Λορέτ ήταν το στούντιο του Ευγενίου Ντελακρουά από το 1844 ως το 1857, οπότε μετακόμισε στην περιοχή του Σαιν-Ζερμαίν-ντε-Πρε, προκειμένου να βρίσκεται κοντά στην εκκλησία του Αγίου Σουλπικίου, όπου είχε αναλάβει να φιλοτεχνήσει τις τοιχογραφίες στο Παρεκκλήσιο των Αγγέλων.\nΗ εκκλησία Νοτρ Νταμ ντε Λορέτ στη Νέα Αθήνα του Παρισιού / Φωτογραφία: Getty Images\nΤα μουσεία της Νέας Αθήνας\nΗ «Νέα Αθήνα» φιλοξενεί και δύο αξιόλογα μουσεία: Το μουσείο του ζωγράφου Γκιστάβ Μορό στην οδό Ροσφουκό, όπου ήταν το σπίτι και το ατελιέ του. Το «Μουσείο της Ρομαντικής Ζωής» στην οδό Σαπτάλ στεγάζεται στην οικία που έζησαν ο Ολλανδός ζωγράφος Άρι Σέφερ και ο συγγραφέας Ερνέστ Ρενάν. Ο Σέφερ έζησε εδώ από το 1830 μέχρι τον θάνατό του το 1858 και στον χώρο αυτό δεχόταν τους φίλους του, Ντελακρουά, Ενγκρ, Μορό, Γεωργία Σάνδη, Σοπέν, Λαμαρτίν, Λιστ, Ροσίνι κ.ά. Στην οδό Σαπτάλ έζησε και ο Έλληνας συνθέτης Ιάννης Ξενάκης (1922-2001).\nΕΛΛΑΔΑ 21/03/2021 19:32\nSTORIES 15/04/2021 08:23\nΠαναγία των Παρισίων: Ηταν ο Κουασιμόδος ιστορικό πρόσωπο; Το μουσείο Tate απαντά ναι\nΔΙΑΒΑΣΤΕ ΠΕΡΙΣΣΟΤΕΡΑ νέα Αθήνα Αθήνα Παρίσι Γαλλία συνοικία


Όλοι στη Δύση! - apopseis.gr\nγράφει ο Γιώργος Στείρης.\nΟι μαζικές μετακινήσεις πληθυσμών είναι γεγονός. Στο σύντομο αυτό κείμενο θα προσπαθήσω να καταλήξω στον, κατά την άποψή μου, ενδεδειγμένο τρόπο αντιμετώπισης του ζητήματος, εστιάζοντας πρώτα σε ορισμένες μη επαρκώς φωτισμένες αιτίες της μετακίνησης ανθρώπων από την Ασία και την Αφρική προς την Ευρώπη.\nΑρχικά, όντως υπάρχει πρόβλημα συγκρούσεων οιονεί πολεμικού χαρακτήρα, ακόμα και σε χώρες που τυπικά δεν βρίσκονται σε εμπόλεμη κατάσταση. Ένοπλες ομάδες λυμαίνονται την ύπαιθρο, ασκώντας κάθε πιθανή μορφή βίας στους κατοίκους τους. Συνεπώς, το επιχείρημα κάποιων, ότι για παράδειγμα το Πακιστάν ή η Σομαλία δεν βρίσκονται σε εμπόλεμη κατάσταση, δεν ανταποκρίνεται πλήρως στην πραγματικότητα. Είναι τυπικό και όχι ουσιαστικό.\nΕπίσης, οι συνθήκες υλικής διαβίωσης είναι κατά κανόνα άθλιες. Οι άνθρωποι δεν πένονται απλώς. Πεινούν και στερούνται τα βασικότερα αγαθά. Το επίπεδο υγειονομικής φροντίδας είναι χαμηλότατο. Η μόρφωση δυσεύρετη. Η ευθύνη βαρύνει σε μεγάλο βαθμό τις κυβερνήσεις τους. Βαρύνει όμως και τη διεθνή κοινότητα, που στηρίζει απολυταρχικά διεφθαρμένα καθεστώτα, επειδή κάνει επικερδείς δουλειές μαζί τους.\nΗ βασικότερη αιτία όμως είναι, κατά την άποψή μου, η πληροφόρηση. Τις τελευταίες δύο δεκαετίες οι χώρες αυτές γέμισαν με δορυφορικές κεραίες και πομπούς κινητής τηλεφωνίας. Βλέπετε, στην Αφρική και την Ασία είναι ευκολότερο και φθηνότερο να στηθούν ασύρματα δίκτυα επικοινωνίας. Οι εταιρείες που τα ανέπτυξαν παρέχουν, σχεδόν δωρεάν, συσκευές στον πληθυσμό ώστε να κερδίζουν από την εμπορική εκμετάλλευση των δικτύων. Κατά συνέπεια, μεγάλες μάζες παρακολουθούν από το διαδίκτυο και τη διεθνή τηλεόραση τη ζωή στο δυτικό κόσμο. Η δύναμη των εικόνων είναι τεράστια και καθιστά τις συγκρίσεις με το δικό τους τρόπο ζωής δύσκολα διαχειρίσιμες. Αν ζεις σε ένα χωριό του Χορασάν και παρακολουθείς τις Καρντάσιαν είναι δύσκολο να μην θέλεις να μετακομίσεις στο Λος Άντζελες ή έστω στο Λονδίνο.\nΗ τάση φυγής παρουσιάζεται υπερτροφική σε νεαρούς άνδρες, οι οποίοι, στις μουσουλμανικές χώρες ιδίως, δεν μπορούν να αντέξουν τους περιορισμούς που θέτει το άκαμπτο θρησκευτικό πλαίσιο. Η Δύση είναι για αυτούς ένας χώρος εύκολου έρωτα, ηδονών και απολαύσεων κάθε είδους. Το βλέπουν στην τηλεόραση, τον κινηματογράφο και το διαδίκτυο. Η αντίληψη αυτή ενισχύεται από την επικοινωνία με γνωστούς τους που έχουν ήδη εγκατασταθεί στην Ευρώπη ή την Αμερική. Αυτοί τους περιγράφουν συνήθως μια εξιδανικευμένη εικόνα της ζωής τους στη Δύση. Σε έναν άνθρωπο που αμείβεται με 20 δολάρια την εβδομάδα, η προοπτική του να πληρώνεται 8 δολάρια την ώρα ή να παίρνει βοήθημα 400 ευρώ το μήνα, πλέον της δωρεάν σίτισής του, και να ζει σε ένα ελευθεριάζον περιβάλλον φαντάζει παράδεισος. Έτσι απαντάται το γιατί δεν κατευθύνονται σε πλούσιες μουσουλμανικές χώρες, όπως η Σαουδική Αραβία. Εκεί δεν θα απολαύσουν την ελευθερία, τον έρωτα και τις διασκεδάσεις.\nΣυνεπώς, η μόνη αποτελεσματική λύση θεωρώ ότι είναι η πειστική μέριμνα της διεθνούς κοινότητας στις χώρες προέλευσης. Ειδικότερα, η οικονομική βοήθεια που δίνεται σε όσους φτάνουν στην Ευρώπη θα ήταν προτιμότερο να χορηγείται απευθείας στους ανθρώπους, στον τόπο κατοικίας τους. Αν η βοήθεια της Δύσης έφτανε στον άνθρωπο, χωρίς να λεηλατείται από ολιγάρχες, θα βελτιωνόταν δραστικά το επίπεδο ζωής. Πολλοί δεν θέλουν πραγματικά να φύγουν, γιατί αγαπούν τον τόπο τους και τους ανθρώπους τους. Αυτό βέβαια προϋποθέτει και πολιτική γενναιότητα ώστε να μην στηρίζονται διεφθαρμένες απολυταρχίες και κύκλοι φανατικών. Τέλος, το άνοιγμα των κοινωνιών και ο εκσυγχρονισμός των ηθών –πράγμα που επιθυμεί η μεγάλη πλειοψηφία της νεολαίας- θα δημιουργούσε άλλες συνθήκες καθημερινότητας. Οι νέες γυναίκες ομοίως δεν αντέχουν άλλο τη ζωή τους στην Αφρική και την Ασία, ειδικά που τώρα έχουν παραστάσεις για τη ζωή στον υπόλοιπο πλανήτη. Αν μάλιστα μπορούσαν και αυτές να ταξιδέψουν μόνες τους, ο αριθμός των αφίξεων στη Μεσόγειο θα ήταν διπλάσιος.\nΗ Ευρώπη και σύνολη η Δύση δεν μπορούν να συνεχίζουν την ομφαλοσκόπηση. Αν δεν αντιμετωπιστούν επί τόπου οι αιτίες της εξόδου πληθυσμών από την Ανατολή και το Νότο, κανένα αστυνομικό μέτρο δεν αρκεί και καμιά μέριμνα περίθαλψης συνιστά λύση. Γιατί οι άνθρωποι με επιθυμία να εγκαταλείψουν τις πατρογονικές τους εστίες είναι εκατοντάδες εκατομμύρια.\nΠροηγουμενο ΑρθροΤέλος εποχής για τον κρατικοδίαιτο συνδικαλισμό και τα «παράσιτα»Επομενο ΑρθροΤο προσφυγικό-μεταναστευτικό στα όριά του\nγράφει ο Γιώργος Στείρης. Οι μαζικές μετακινήσεις πληθυσμών είναι γεγονός. Στο σύντομο αυτό κείμενο θα προσπαθήσω να καταλήξω στον,


Η καθαρίστρια που οδηγεί την επανάσταση κατά των τραπεζών! - Newsit.gr\nNewsit / Κόσμος / Η καθαρίστρια που οδηγεί την επανάσταση κατά των τραπεζών!\nΗ καθαρίστρια που οδηγεί την επανάσταση κατά των τραπεζών!\nΔημοσιεύθηκε: 12.12.2011 | 15:25\nΜία καθαρίστρια, μετανάστρια από τον Ισημερινό στην Ισπανία, καθοδηγεί την εξέγερση κατά ισπανικής παγίδας με υποθήκες.\nΗ Άιντα Κινατόα περνά στην αντεπίθεση και γίνεται το πρόσωπο των πολιτών του Εκουαδόρ που αγωνίζονται να ξεφύγουν από τα υπέρογκα στεγαστικά δάνεια των ισπανικών τραπεζών.\nΜιλώντας στον Observer, περιγράφει η ίδια το πρόβλημα: «Οι περισσότεροι πολίτες του Ισημερινού έφτασαν εδώ (στην Ισπανία) ανάμεσα στο 1998 και το 2002, προσπαθώντας να ξεφύγουν από την οικονομική κρίση στη χώρα τους» λέει.\n«Βρίσκαμε δουλειά, αλλά δεν μπορούσαμε να βρούμε θέσεις εργασίας. Οι ιδιοκτήτες σπιτιών ζητούσαν έξι νοίκια μπροστά και έναν Ισπανό να εγγυηθεί για την πληρωμή. Οπότε, καταλήγαμε στριμωγμένοι σε μικροσκοπικά διαμερίσματα, με ολόκληρες οικογένειες να μένουν σε ένα δωμάτιο» λέει.\nΚαθώς ο αριθμός των μεταναστών στην Ισπανία πενταπλασιάστηκε με την άφιξη σχεδόν πέντε εκατομμυρίων ανθρώπων στη διάρκεια της πρώτης δεκαετίας του 21ου αιώνα, οι τράπεζες εντόπισαν μια νέα πηγή εισοδήματος.\n«Οι τράπεζες άρχισαν να μας καλούν σε δωρεάν πολιτιστικές εκδηλώσεις» λέει η Άιντα Κινατόα. «Εκεί μας έλεγαν, επίσης, πώς να πάρουμε στεγαστικά δάνεια, λέγοντάς μας ότι η ιδιοκτησία ήταν μια καλή επένδυση. Πρόσφεραν δάνεια για το 120% της αξίας ενός σπιτιού».\nΤράπεζες και κτηματομεσίτες βρίσκονταν σε συμφωνία, πείθοντας τους μετανάστες να πάρουν δάνεια με όρους που πολλές φορές δεν καταλάβαιναν.\nΗ ίδια η Κινατόα έχει προσωπική εμπειρία για αυτό. Λέει ότι είδε ένα «υπέροχο μεγάλο διαμέρισμα», για το οποίο της ζητήθηκε προκαταβολή. Αλλά μετά της είπαν ότι το διαμέρισμα δεν ήταν πλέον διαθέσιμο. Αντί να επιστρέψουν τα χρήματα της προκαταβολής, το κτηματομεσιτικό γραφείο της προσέφερε ένα πολύ μικρότερο διαμέρισμα.\nΚατέληξε να δανειστεί 164.000 ευρώ, συμπεριλαμβανομένου 14.000 ευρώ προσωπικό δάνειο για να πληρώσει την αμοιβή του κτηματομεσιτικού γραφείου.\nΕν τω μεταξύ, της είπαν ότι πρέπει να προσφέρει το σπίτι της ως εγγύηση για μια άλλη οικογένεια από το Εκουαδόρ. «Απλά πήγαμε στον συμβολαιογράφο ή στην τράπεζα, και υπογράψαμε» είπε. «Ήταν ένας τρόπος για να βρούμε ένα αξιοπρεπές μέρος να ζήσουμε».\nΌταν η «φούσκα» των ακινήτων έσκασε, η κατάσταση έγινε δραματική. Μόνο το 29% των 400.000 πολιτών του Εκουαδόρ πληρώνουν τις υποχρεώσεις τους και όσοι δεν μπορούν να πληρώσουν υπάγονται σε ισπανικό νόμο που ορίζει ότι οι τράπεζες μπορούν να ανακτήσουν τα σπίτια, ακυρώνοντας μόνο τη μισή της υποθήκης και χρεώνοντας έξοδα για την ανάκτηση.\nΟ Εδουάρδο, ένας 43χρονος οικοδόμος θα χάσει τον Μάιο το διαμέρισμά του στη Μαδρίτη, αλλά θα εξακολουθεί να είναι υπερχρεωμένος στην τράπεζα.\n«Θα έφευγα τώρα, αλλά ανησυχώ για τους ανθρώπους που έχουν μπει εγγυητές» λέει.\n«Είμαστε έντιμοι άνθρωποι» δηλώνει η Κινατόα από την πλευρά της. «Και θέλουμε να πληρώσουμε τα χρέη μας. Αλλά αυτό το σύστημα είναι αδύνατο και άδικο» προσθέτει.\nΗ Κινατόα είναι πρόεδρος της Ένωσης Μεταναστών του Ισημερινού στη Μαδρίτη και αντιπροσωπεύει ομάδες πολιτών που εμπόδισαν την πρόσβαση σε σπίτια που επρόκειτο να ανακτηθούν, αναγκάζοντας τις τράπεζες να επαναδιαπραγματευτούν.\nΤώρα θέλει να περάσει νομοσχέδιο στην Βουλή του Ισημερινού που θα κηρύσσει τις ισπανικές υποθήκες παράνομες και θα επιτρέπει στους πολίτες να ξεφεύγουν από τις τράπεζες, επιστρέφοντας στην πατρίδα τους.


Αγωνιστική Συνεργασία στην ΟΤΟΕ: Ανακοίνωση της Πρότασης Προοπτικής για την επιχειρησιακή σύμβαση στην Εθνική\nΑνακοίνωση της Πρότασης Προοπτικής για την επιχειρησιακή σύμβαση στην Εθνική\nΝα αγωνιστούμε για αξιοπρεπή επιχειρησιακή σύμβαση!\nΣοβαρές είναι οι εξελίξεις όσον αφορά την επιχειρησιακή συλλογική σύμβαση εργασίας, που έχει λήξει εδώ και 4 μήνες περίπου. Συναγερμός πρέπει να χτυπήσει σε κάθε χώρο δουλειάς στην τράπεζα! Θυμίζουμε ότι στις 30/6 λήγει και η παράταση της επιχειρησιακής, συνεπώς αν δεν υπογραφεί καινούρια χάνουμε πολλά επιδόματα, θεσμικές κατακτήσεις, με συνέπεια μεγάλες μειώσεις μισθών και σοβαρές επιπτώσεις στις εργασιακές μας σχέσεις. Η Πρόταση Προοπτικής είχε καταθέσει πλαίσιο για την επιχειρησιακή από τον Απρίλη του 2015, θέταμε το ζήτημα πριν λήξει η επιχειρησιακή σε κάθε συνεδρίαση του χειμώνα, όμως τότε μας έλεγε η ηγεσία του Συλλόγου ότι «είναι νωρίς». Και στη Γ. Συνέλευση αρνήθηκαν να υπάρχει ως θέμα συζήτησης η επιχειρησιακή. Η τακτική είναι γνωστή και δοκιμασμένη: σκόπιμη κωλυσιεργία και στο παρα πέντε ξεκινάει η κινδυνολογία επιπέδου: «αν δεν υπογραφεί κάτι καταστρεφόμαστε, ας δεχθούμε ό,τι νά 'ναι» και χαμένοι βγαίνουν οι εργαζόμενοι. Τα ίδια έκαναν και τον Αύγουστο του 2012, όταν υπέγραψαν άρον άρον μειώσεις μισθών, όπως ζητούσε επίμονα η Διοίκηση.\nΣτο ΔΣ του ΣΥΕΤΕ στις 18/5, οι πλειοψηφούσες παρατάξεις αποφάσισαν να συζητήσουμε για την επιχειρησιακή και ανακάλυψαν ότι δεν υπάρχει χρόνος, ενώ ενημέρωσαν πολύ γενικόλογα για τις 2 συναντήσεις που έχουν γίνει για το θέμα της επιχειρησιακής, μεταξύ Συλλόγου και Διοίκησης. Στη διαπραγματευτική ομάδα, από πλευράς ΣΥΕΤΕ, συμμετέχει μόνο το Προεδρείο, δηλαδή όλες οι παρατάξεις πλην της Πρότασης Προοπτικής, παρότι ζητήσαμε επίμονα στις 24/3 και ξανά στις 18/5 να συμμετέχουμε. ΔΑΚΕ-ΔΗΣΥΕ αρνήθηκαν κατηγορηματικά να είναι διαπαραταξιακή και επέμεναν να αποκλειστεί η κίνησή μας, προφανώς γιατί φοβούνται ότι θα ενημερώνουμε τους εργαζόμενους, ενώ εκείνοι διατηρούν κρυφές τις συνεννοήσεις.\nΣτις 2 συναντήσεις αυτές, ο ΣΥΕΤΕ έθεσε το πλαίσιο που ψήφισαν ΔΗΣΥΕ-ΔΑΚΕ-ΔΑΣ, με ελάχιστα αιτήματα, ξεχνώντας ακόμη κι αυτά που ο ίδιος ο Σύλλογος έθεσε στις ανακοινώσεις του (Μάρτης – Απρίλης 2015): προσλήψεις, ομογενοποίηση εργασιακών σχέσεων, μετοχοδάνεια Probank κλπ. Το πλαίσιο είναι εναρμονισμένο με το σχέδιο της κλαδικής σύμβασης της ΟΤΟΕ (το οποίο και δεν πέτυχε), δηλαδή ζητάει σταδιακή αποκατάσταση των μισθών (από το 2017 και βλέπουμε), διευκολύνσεις για τα δάνεια (χωρίς συγκεκριμένα αιτήματα), και ρήτρα μη απολύσεων. Ο ΣΥΕΤΕ αρνήθηκε να θέσει ζητήματα που είναι εφικτά και αναγκαία, όταν ο Σύλλογος Υπαλλήλων Εθνικής Ασφαλιστικής πρότεινε ένα πλαίσιο πολύ καλύτερης επιχειρησιακής ακόμη και της υφιστάμενης δικής μας και είναι 1 βήμα πριν το πετύχει στον ΟΜΕΔ.\nΗ Διοίκηση, στις συναντήσεις αυτές, από την ενημέρωση που έχουμε, έδωσε απαντήσεις εξαιρετικά ανησυχητικές, ενώ οι εκπρόσωποί της για ορισμένα ζητήματα δηλώνουν αναρμόδιοι να απαντήσουν και τα παραπέμπουν στον Διευθύνοντα Σύμβουλο, με συνέπεια να υπάρχει καθυστέρηση και γενικολογία. Καταρχήν, αρνήθηκε να δεχθεί την ίδια ρήτρα μη απολύσεων, από την προηγούμενη επιχειρησιακή. Αν το συνδυάσουμε με τον επικείμενο νόμο για την απελευθέρωση των απολύσεων, σημαίνει ότι θέλει να έχει τη δυνατότητα να χρησιμοποιήσει το όπλο αυτό, για να πιέσει για την "εθελούσια", αλλά και μετά, αν αυτή δεν πετύχει. Δεν απάντησε θετικά στο αίτημα του ΣΥΕΤΕ για ενίσχυση των ασφαλιστικών ταμείων, δηλ. συνέχεια της οικονομικής ενίσχυσης του ΤΥΠΕΤ και καταβολή εργοδοτικής εισφοράς 2% στο Ταμείο Αυτασφάλειας για όλους τους εργαζόμενους που έχουν μπει στον κανονισμό από 1/1/14. Δεν συμφώνησε να δώσει πίσω το «κουτάκι», ούτε ένα κομμάτι του ή σταδιακά, παρότι αναμένεται να έχει κέρδη από το 2016. Δεν έδωσαν καμιά συγκεκριμένη απάντηση για τα δάνεια, ούτε μείωση επιτοκίων, ούτε διευκολύνσεις για τους συναδέλφους με οφειλές. Δεν σκοπεύουν να εντάξουν στον κανονισμό εργασίας τους λίγους συναδέλφους από πρώην θυγατρικές (Εθνική Χρηματιστηριακή, Asset κλπ), παρά μόνο τους 17 συναδέλφους από την Εθνική Κεφαλαίου. Οι πολλές ταχύτητες στο προσωπικό διατηρούνται. Οι 1300 ενοικιαζόμενοι συνάδελφοι στις διευθύνσεις της ΕΤΕ, παραμένουν στον αέρα, με μισθούς πείνας 600-800 €.\nΕπίσης, υπάρχουν εξελίξεις στο θέμα του κανονισμού εξειδικευμένου προσωπικού, που αποδεικνύουν πόσο προφητικά κρούαμε τον κώδωνα του κινδύνου εδώ και πάνω από 2 χρόνια! Ακόμα δεν έχουν ξεκινήσει οι συζητήσεις για τις μεταβατικές διατάξεις, ούτε έχει εξασφαλιστεί πώς θα ενταχθούν οι συνάδελφοι από Εθνοντάτα, πρ. Probank – Fbb, αλλά και άλλοι προερχόμενοι από την ΕΤΕ, που είναι εξαιρετικά αδικημένοι όλο αυτό τον καιρό. Η Διοίκηση ανακάλυψε τώρα ότι είναι μεγάλο το κόστος(!), και υπάρχουν σκέψεις να γίνει ακόμη χειρότερος ο κανονισμός, είτε με μείωση επιδομάτων είτε με μεγαλύτερες ποσοστώσεις ώστε να είναι λιγότεροι οι ενταγμένοι. Μάλιστα, ήδη εφαρμόστηκε ποσόστωση στις αναβαθμίσεις σε Δ/νση Πληροφορικής! Αλήθεια, αυτά τα γνωρίζουν οι συνάδελφοι των ΕΑΚ και οι συνάδελφοι από όλες τις διευθύνσεις;\nΌμως τα στοιχεία είναι αποκαλυπτικά και αποδεικνύουν ότι λεφτά υπάρχουν! Για εταιρείες, έργα που κοστίζουν εκατομμύρια, μισθούς συμβούλων κλπ. Κάποιοι τρώνε με χρυσά κουτάλια, όμως για τους εργαζόμενους δεν μπορεί να δώσει η Εθνική την αύξηση που δικαιούνται. Η ίδια αναφέρει στα δελτία πληροφόρησης ότι έχει γίνει μείωση στις δαπάνες προσωπικού πάνω από 40%. Από τα στοιχεία που έδωσε το Προσωπικό στο Σύλλογο, φαίνεται ότι τα 6 τελευταία χρόνια:\nτο ποσό που έχει καταβάλει η ΕΤΕ για υπερωρίες έχει μειωθεί κατά 300% (το 2009 ήταν 10,5 εκ, το 2015 ήταν 2,9 εκ), γιατί οι συνάδελφοι έχουν δουλέψει απλήρωτοι χιλιάδες ώρες!\nΣτο δίκτυο, υπάρχει μείωση προσωπικού κατά 1700 άτομα.\nΥπάρχουν περίπου 100 συνάδελφοι με μισθό κάτω από 1800 ευρώ μεικτά, όμως έχουν ακόμη μείωση μισθού («κουτάκι»), γιατί αυτό είχε υπογράψει ο ΣΥΕΤΕ το 2012.\n9.880 εργαζόμενοι λαμβάνουν για μισθούς 364 εκ, ενώ 587 σύμβουλοι λαμβάνουν 27 εκ ως μισθό και 1,1 εκ για παροχές! Γνωρίζοντας όλοι ότι υπάρχουν πάνω από 100 συνάδελφοι χαμηλόμισθοι ειδικοί συνεργάτες, με μισθό 850 – 1300 ευρώ, καταλαβαίνουμε ότι 400 μεγαλοσύμβουλοι απολαμβάνουν ακόμη προκλητικά προνόμια!\nΠροφανώς η Διοίκηση στην πλειοψηφία του προσωπικού προσφέρει μόνο ευχαριστήριες επιστολές, ενώ το χέρι στην τσέπη το βάζει μόνο για την ελίτ. Ας απαντήσει, γιατί προσλαμβάνει ακόμα από την αγορά μεγαλοσύμβουλους με μισθούς 5-7.000 €, παρέχοντας μάλιστα αυτοκίνητα και πιστ. κάρτες σε αρκετούς; Γιατί δεν μειώνει τους μισθούς των Γενικών, Βοηθών, και τόσων μεγαλοδιευθυντών, που λαμβάνουν πάνω από 5.000 ευρώ; Δεν είναι προκλητικές οι αποδοχές των μελών του ΔΣ της ΕΤΕ; Είναι αλήθεια ότι ο μισθός της Προέδρου είναι 25.000 το μήνα; Θα μπορούσαν τα στελέχη να ζήσουν με μισθούς 1000-1500 ευρώ, όταν έρχεται φοροεπιδρομή και όλα αυξάνονται;\nΚι όμως, ενώ υπάρχουν όλα αυτά τα στοιχεία και οι συνάδελφοι βλέπουν με τα μάτια τους τις κατάφωρες αδικίες, οι πλειοψηφούσες παρατάξεις, στο ΔΣ του Συλλόγου της 18ης Μαΐου, άρχιζαν να προετοιμάζουν το έδαφος για μια ακόμη ήττα. «Αφήστε τα κουτάκια, προέχουν οι θέσεις εργασίας, προέχει να στηρίξουμε την τράπεζα!». Πάλι να στηρίξουμε εμείς την τράπεζα ζητάνε οι παρατάξεις του υποταγμένου συνδικαλισμού, ΠΑΣΚΕ-ΔΑΚΕ! Μέχρι ότι θα κλείσει η τράπεζα αν πάρουμε πίσω το κουτάκι, είπε ένας συνδικαλιστής της ΔΗΣΥΕ... Όταν χορεύουν δίπλα σου τα δις, είναι αφέλεια να είσαι καταγής, λέμε εμείς…\nΓι αυτό αρνήθηκαν το σχέδιο δράσης που προτείναμε: να γίνουν συνελεύσεις σε κάθε νομό ως 30 Μαΐου, να ενημερωθούν οι εργαζόμενοι και να παρθούν αγωνιστικές αποφάσεις, να γίνει προειδοποιητική απεργία την 1η Ιουνίου, με κλιμάκωση στη συνέχεια, να ανοίξει το απεργιακό ταμείο για τις 7 απεργίες από το 2014... Να αναγκάσουμε τη Διοίκηση να υπογράψει ικανοποιητική σύμβαση, υπαρκτή δυνατότητα με τον αγώνα και τη δύναμή μας. Αντί αυτού, οι παρατάξεις ΠΑΣΚΕ-ΔΑΚΕ έκαναν νέα συνάντηση μόνοι τους την επόμενη μέρα με τη Διοίκηση, άγνωστο γιατί δεν πήγε καν όλη η διαπραγματευτική ομάδα... Παίρνουν θάρρος προφανώς από τη στάση της ΔΑΣ, που από τις 30 θέσεις πριν 1 χρόνο, προσχώρησε άρον άρον στις 8 θέσεις και ψήφισε το πλαίσιο των ΠΑΣΚΕ-ΔΑΚΕ, εναρμονιζόμενη με το πλαίσιο της εποχής της κυβέρνησης ΣΥΡΙΖΑ και του εφικτού.\nΠολύ κατώτερη των περιστάσεων είναι η στάση και της Ενιαίας. Είναι περίεργο ότι παρότι έχει συμμετάσχει στις 2 πρώτες συναντήσεις, δεν έχει καν πάρει θέση και ενημερώσει τους συναδέλφους, αντίθετα επέλεξε να εκδώσει μια ανακοίνωση, αποκλειστικά για την Πρόταση Προοπτικής, με βαρύτατους χαρακτηρισμούς (ασφαλίτικες μέθοδοι, αυριανισμός, υποκείμενα), τη στιγμή που δεν βρίσκει να πει κάτι για τις παρατάξεις του εργοδοτικού και κυβερνητικού συνδικαλισμού. Η ενσωμάτωση της Ενιαίας στον επίσημο συνδικαλισμό του ΣΥΕΤΕ, όπως συνολικά των δυνάμεων του ΠΑΜΕ, να συμμετέχει σε κοινά προεδρεία με τις καθεστωτικές δυνάμεις του υποταγμένου συνδικαλισμού (όπως στην ΕΙΝΑΠ με ΠΑΣΚΕ-ΔΑΚΕ-ΣΥΡΙΖΑ, και στο ΣΥΕΤΕ με το πρόγραμμα των ΠΑΣΚΕ-ΔΑΚΕ που έχουν την πλειοψηφία με 16 στους 25), πρακτική που ξεκίνησε από το 2012 και μετά, επιτείνεται με την άρνηση για κοινή δράση και τις βρισιές. Κατανοούμε ότι δεν μπορούν να εξηγήσουν γιατί κρατούν 2 αποσπάσεις κι εμείς δεν έχουμε καμία, ενώ δικαιούμαστε από 1 η κάθε παράταξη. Το δικαίωμα της ενημέρωσης όμως πρέπει να ασκείται, και η ελεύθερη διακίνηση των ιδεών είναι αδιαπραγμάτευτη για εμάς. Ωστόσο, δεν κάνουμε την κριτική, που θα συνεχίσουμε να ασκούμε, όπλο ενδοαριστερού εμφύλιου, για να τους εκθέσουμε στις δυνάμεις του αστικοποιημένου συνδικαλισμού, όπως δυστυχώς κάνει το ΠΑΜΕ συστηματικά. Όλοι κρινόμαστε άλλωστε. Τους καλούμε έστω και τώρα να φύγουν από το Προεδρείο νομιμοποιώντας τη γραμμή του ΣΥΕΤΕ και την αντιδημοκρατική λειτουργία του, και να συμβάλουν έμπρακτα στην αναγκαία ανασυγκρότηση του εργατικού κινήματος, όπως στα λόγια τουλάχιστον υποστηρίζουν.\nΟ αγώνας για την επιχειρησιακή σύμβαση μπορεί να είναι νικηφόρος και να δώσει μια αισιοδοξία στον κλάδο. Ενάντια στις διαθέσεις της Διοίκησης να περιορίσει ακόμα περισσότερο τα εργατικά μας δικαιώματα, μπορούμε να πάρουμε πίσω ό,τι χάσαμε. Με αγωνιστική και ενωτική στάση, με αλληλεγγύη και συναδελφικότητα, με δυναμική και αποφασιστικότητα. Καλούμε τους συναδέλφους να κινητοποιηθούν, να αντιδράσουν. Ενάντια στην εργασιακή ειρήνη που προωθεί η πλειοψηφία του ΣΥΕΤΕ, ενάντια στις συνεχείς υποχωρήσεις και στη λογική του «υπάρχουν και χειρότερα», πιστεύουμε ότι είναι στο χέρι μας να έχουμε νίκες και να βελτιώσουμε τη ζωή μας.\nΟ αγώνας αυτός είναι άρρηκτα δεμένος με τον αγώνα όλων των κλάδων, ενάντια στα αντεργατικά μέτρα που ψηφίζει η κυβέρνηση ΣΥΡΙΖΑ-ΑΝΕΛ, σύμφωνα με τις επιταγές της ΕΕ και του ΔΝΤ, στηρίζοντας τους εργοδότες και γκρεμίζοντας τις εργατικές κατακτήσεις. Σαν Πρόταση Προοπτικής, αφού προλάβαμε με ανακοίνωση στις 5 Μάη να καλέσουμε τους συναδέλφους στην απεργία και στους δρόμους το 3ήμερο ενάντια στο αντιασφαλιστικό νομοσχέδιο - σφαγείο, τιμήσαμε τον ηρωικό αγώνα των νεκρών της Πρωτομαγιάς, κλείνοντας τα μαγαζιά στην Ερμού μαζί με δεκάδες σωματεία και συλλογικότητες προασπίζοντας την Κυριακάτικη αργία, που απειλείται για χιλιάδες εργαζόμενους, προτείναμε απεργία –αρνήθηκαν- και την Παρασκευή 20/5, ενάντια στο νέο νόμο για τα κόκκινα δάνεια και το ξεπούλημα της δημόσιας περιουσίας για 99 χρόνια...\nΑναρτήθηκε από Εργατικό σχήμα Τραπεζών στις 7:02 π.μ.


ΠΥΘΙΑ : Αρχαίες Εξελιγμένες Κοινωνίες\nΠίσω από τις περισσότερες αρχαίες Αυτοκρατορίες, υπήρξε ένα μοναδικό πνευματικό υπόβαθρο, τα Μεγάλα Μυστήρια, το ιδρυτικό κέντρο των οποίων βρισκόταν σε κάποια από τις λεγόμενες «Στήλες Φωτιάς» της Γης.\nΌλες οι παραδοσιακές κοινωνίες, πόσο μάλλον οι εξελιγμένες, θεμελιώνονται στο τρίπτυχο Μύθος, Τελετή, Μύηση. Ο θεσμός της Βασιλείας είναι γι’ αυτές η ίδια η βάση του πολιτισμού, καθώς ο Βασιλιάς-Ιερέας είναι ο μεσολαβητής ανάμεσα στο Ιερό και το Βέβηλο, ανάμεσα στους τρεις κόσμους των Θεών, των ανθρώπων και των προγόνων. Έχει μια πνευματική εξουσία ικανή να συνδέσει τη Φύση, τους Θεούς και τους ανθρώπους.\nΗ προέλευση των ανθρώπινων κοινωνιών μας είναι άγνωστη. Σε διάφορες εποχές της ανθρώπινης ύπαρξης, υπήρξαν κοινωνίες που ασχολήθηκαν με το κυνήγι, τη συγκομιδή, την κτηνοτροφία κλπ. Οι πρόσφατες έρευνες και η αναμφίβολα πανάρχαια ηλικία του ανθρώπου ως ανθρώπου, δείχνουν ότι περίπλοκοι κύκλοι έχουν μεταλλάξει χιλιάδες φορές αυτά τα απλοϊκά σχήματα και τώρα πια είναι πολύ δύσκολο να επιβεβαιώσει κανείς κάτι με σιγουριά για την προέλευση της κοινωνίας.\nΚατά κοινή ομολογία, η κοινωνία είναι ένα έμφυτο χαρακτηριστικό της ανθρωπότητας και επομένως πρέπει να είναι κάτι αναγκαίο, φυσικό και δίκαιο.\nΟ σχηματισμός της κοινωνίας περνάει από δυο διαφορετικά στάδια. Σ’ ένα πρώτο και αρχικό στάδιο, οι άνθρωποι συγκεντρώνονται απλώς για να ικανοποιήσουν τις βιοτικές ζωικές ανάγκες τους, δηλαδή με σκοπό την επιβίωση και την άμυνα απέναντι στο άγριο περιβάλλον (φυσικά φαινόμενα, θηρία, εχθροί). Η ένωση και συνεργασία τους γίνεται λοιπόν σε ένα γήινο οριζόντιο επίπεδο, που αφορά στη συντήρηση των σωμάτων τους.\nΜια δεύτερη φάση δημιουργείται στην κοινωνία, όταν εμφανίζεται ο καταμερισμός της εργασίας και συνεπώς η έννοια του επαγγέλματος. Ως τότε ο καθένας ικανοποιούσε, όπως μπορούσε καλύτερα, τις ανάγκες του και η μόνη κοινή συνεργασία γινόταν στο γενικό βιοτικό και αμυντικό επίπεδο. Τώρα ο καθένας φτιάχνει ή κάνει αυτά που ξέρει καλύτερα, ώστε εξιδανικεύεται ή ανυψώνεται η ποσότητα και η ποιότητα των κατασκευών και των υπηρεσιών. Η κοινωνία είναι πια αυτάρκης, αλλά εξακολουθεί να κινείται σ’ ένα οριζόντιο επίπεδο, στο επίπεδο των υλικών και βιοτικών αναγκών (τώρα έχουμε οργάνωση εργασίας, ενώ πριν απλή άμυνα-επιβίωση).\nΤέλος, όταν αρχίζουν να επιλύονται διαφωνίες και συγκρούσεις ανάμεσα στα μέλη της κοινωνίας, όταν εμφανίζεται η ανάγκη για Δικαιοσύνη, τότε δε μιλάμε πια για κοινωνία αλλά για Κράτος. Δηλαδή για μια κοινωνία που εκπληρώνει και ικανοποιεί τις ανώτερες και πνευματικές ανάγκες του ανθρώπου, όπως είναι η ανάγκη για δικαιοσύνη, η ανάγκη για πνευματική καλλιέργεια και Παιδεία, η ανάγκη ανύψωσης προς το Υπερβατικό και προς τη Θεότητα, η ανάγκη να μάθει κανείς τα μυστήρια της Ζωής και του Θανάτου, του Εαυτού του και του Σύμπαντος. Μ’ άλλα λόγια, μια κοινωνία που ασχολείται με τις τέσσερις πλευρές της Πυραμίδας του πολιτισμού, δηλαδή, την Επιστήμη, τη Θρησκεία, την Τέχνη και την Πολιτική, εναρμονισμένες από τη Φιλοσοφία.\nΟ Πλάτωνας κάνει έναν παραλληλισμό ανάμεσα στα τρία μέρη της ανθρώπινης ψυχής και στα τρία τμήματα που αποτελούν την κοινωνία. Η δομή της Κοινωνίας είναι ίδια μ’ αυτήν του ανθρώπου αλλά σε μικρογραφία.\nΈτσι το αισθητηριακό μέρος αντιστοιχεί με το τμήμα της Πολιτείας στο οποίο κατατάσσονται οι γεωργοί, οι τεχνίτες και οι έμποροι, που πρέπει να αναπτύξουν την αρετή της Σωφροσύνης. Το συγκινησιακό μέρος αντιστοιχεί με τους Φύλακες ή Πολεμιστές, που αναπτύσσουν την αρετή της Ανδρείας. Η εκπαίδευσή τους είναι μυητικού τύπου και στόχος τους είναι η κυριαρχία πάνω στα κατώτερα στοιχεία της προσωπικότητας. Τέλος, η Φρόνηση είναι η αρετή που χαρακτηρίζει τους Άρχοντες, το τρίτο τμήμα της Πολιτείας, που σχετίζεται με το λογικό.\nΗ αρχή της Δικαιοσύνης, που εναρμονίζει τα άλλα μέρη, ασκείται από τον Άριστο Κυβερνήτη, ο οποίος εκλέγεται ανάμεσα στους Άρχοντες, που με τη σειρά τους αναδεικνύονται από την τάξη των Πολεμιστών.\nΈτσι, στην Άριστη Πόλη, κάθε τμήμα της κοινωνίας λαμβάνει την κατάλληλη εκπαίδευση για να αναπτύξει τις αρετές και τις αξίες που του αντιστοιχούν, σύμφωνα με την εσωτερική του φύση και τις ανάγκες του. Ο καθένας εκπαιδεύεται σύμφωνα με αυτά που χρειάζεται και που του αντιστοιχούν, για να μπορέσει σιγά σιγά να ανέβει σε ανώτερα επίπεδα. Αυτή είναι η αληθινή έννοια της Δικαιοσύνης.\nΤέτοια πολιτική δομή και αντίληψη συναντάμε σε όλους τους αρχαίους εξελιγμένους μυητικούς Πολιτισμούς.\nΓια την επίτευξη της καλλιέργειας των Αρετών και την απόκτηση της Ευδαιμονίας, η πολιτική είναι το κύριο μέσο. Είναι η Τέχνη για τη διαμόρφωση των Αρίστων. Μια αληθινά Αλχημική Τέχνη για τη μετάλλαξη του ανθρώπου από δέσμιο των κατώτερων παθών σε αληθινά ελεύθερο πολίτη και κύριο του Εαυτού του. Διδασκόταν στα Μυστήρια, απ’ όπου διαμορφώνονταν οι Άρχοντες.\nΠαραδείγματα τέτοιων εξελιγμένων κοινωνιών έχουμε στην Αρχαία Αίγυπτο, στη Μυκηναϊκή εποχή, πριν από τον Τρωικό πόλεμο, στην Ινκαϊκή Αυτοκρατορία του Περού, στους Μάγια και στους Αζτέκα του Αρχαίου Μεξικού, στο Χρυσό αιώνα του Περικλή με τα Ελευσίνια Μυστήρια και στα Μυητικά κολλέγια των Ρωμαίων Πατρικίων, πριν από την αυτοκρατορική εποχή. Επίσης, στην Κομφουκιανική Κίνα, στη Βεδική Ινδία και στην Ιαπωνία των Σαμουράι.\nΠίσω από τις περισσότερες αρχαίες Αυτοκρατορίες υπήρξε ένα μοναδικό πνευματικό υπόβαθρο, τα Μεγάλα Μυστήρια, το ιδρυτικό κέντρο των οποίων ήταν σε κάποια από τις λεγόμενες «Στήλες Φωτός» της Γης. (Σύμφωνα με την Ανατολική Εσωτερική Παράδοση, οι Στήλες Φωτός είναι κέντρα ενέργειας του πλανήτη, όπου ενώνονται οι ουράνιες με τις γήινες Δυνάμεις, είναι ο Ομφαλός του Κόσμου. Υπάρχουν 10 «Στήλες» από τις οποίες σήμερα μόνο 5 βρίσκονται ακόμα σε ενέργεια: στην Αίγυπτο, την Ελλάδα, την Ινδία, τη Ρώμη και την Κίνα).\nΌλες οι παραδοσιακές κοινωνίες, πόσο μάλλον οι εξελιγμένες, θεμελιώνονται στο τρίπτυχο του θεσμού των Μυστηρίων, δηλαδή στην ύπαρξη Μύθων, Τελετών και Μυήσεων και γι’ αυτό η έννοια της Βασιλείας αποτελεί τη βάση του Πολιτισμού.\nΟ Βασιλιάς είναι ο Άριστος Άρχοντας, που, στην κορυφή του Ιερού Ναού της Ακρόπολης, γεφυρώνει τους ανθρώπους με τον Ουρανό, με τη Θεότητα. Είναι η «Βάση του λαού», δηλαδή δεν είναι ο βασιλιάς που στηρίζεται στο λαό, αλλά ο λαός πάνω στο βασιλιά. Ο Βασιλιάς «κρέμεται» από τον Ουρανό, από τη θεία Δύναμη και με τη σειρά του στηρίζει πνευματικά το λαό του.\nΔιατηρεί και ανασκευάζει την Κοσμική Τάξη και τη σωστή λειτουργία των Νόμων τόσο της Φύσης όσο και του Ανθρώπου. Σαν εικόνα του Άξονα του Κόσμου, γίνεται Άρχοντας του Χρόνου και του Ιερού Ημερολογίου, όπως και Άρχοντας του Χώρου, της Ιερής Γεωγραφίας.\nΗ πηγή της εξουσίας είναι το Ιερό: χάρη στο Ιερό, το βέβηλο γίνεται κοσμικό. Αποστολή του Βασιλιά–Ιερέα είναι επομένως να διατηρεί τους κανόνες του Ιερού και να του επιτρέπεται να εμψυχώνει και να ανανεώνει την κοινωνία μέσω της τελετουργικής οδού.\nΧωρίς να πέσουμε στην παγίδα της εξιδανίκευσης των παραδοσιακών κοινωνιών και χωρίς να θέλουμε να αρνηθούμε τα καλά των σύγχρονων, οφείλουμε να αναγνωρίσουμε ότι ο άνθρωπος των παραδοσιακών κοινωνιών παρέμενε πιο κοντά στο περιβάλλον και στον εαυτό του από το σύγχρονο.\nΈνα από τα σημαντικότερα μαθήματα που μπορούμε να εξάγουμε από το παρελθόν είναι η επείγουσα ανάγκη να ξαναμάθουμε να συνδέουμε τη Λογική με το Φανταστικό, το ιερό με το βέβηλο, το σφαιρικό με το επιμέρους,\nΑντί να θεωρεί ο άνθρωπος τον εαυτό του κέντρο του Σύμπαντος και να αναγάγει τα πάντα στην προσωπικότητά του ή στο μικρό του εαυτό, οφείλει με ταπεινοφροσύνη να αναπτύξει τη συνείδηση ενός Εαυτού, δηλαδή να αισθάνεται ότι συμμετέχει περισσότερο στην κοσμική διάσταση.\n• «Παιχνίδια στον Καθρέπτη», Δέλια Γκουθμάν, εκδόσεις Νέα Ακρόπολη\n•«Τα 3 Κέντρα του Μυστηρίου», Γ. Α. Πλάνας, εκδόσεις Νέα Ακρόπολη\n•«Η νέα Ανθρωπολογία», Φερνάντο Σβάρτς, εκδόσεις Νέα Ακρόπολη


Η Άνδρος και το CTN καλωσορίζουν το Ισραήλ! – Androsportal\nΗ Άνδρος και το CTN καλωσορίζουν το Ισραήλ!\nΤο CTN Andros, αποτελεί αδιαμφισβήτητα την πιο ελπιδοφόρα κίνηση που έχει γίνει στο νησί μας τα τελευταία χρόνια στον τομέα του τουρισμού. Μια ομάδα επιχειρηματιών, ένωσαν τις δυνάμεις τους, δημιουργώντας με αυτήν την ιδιωτική πρωτοβουλία ένα δίκτυο που έχει ως στόχο την τουριστική ανάπτυξη και την αναβάθμιση του τουριστικού προϊόντος της Άνδρου.\nΣήμερα το Andros” Cycladic Tourism Network ανακοίνωσε την εκδήλωση – πρόσκληση στις 14/12 προς όλους με παρουσία του προσκεκλημένου Sivan Samir για να γίνει μια αποτίμηση της προσπάθειας αλλά και να δώσει την δική του εικόνα. Μία προσπάθεια που έχει ξεκινήσει εδώ και τρία χρόνια ενώ αναμένεται να ενδυναμώσει αυτή την συνεργασία, με την επίσκεψη του Sivan Samir στην Άνδρο, ο οποίος διακρίνεται στην αγορά του Ισραήλ ως προς τον εισερχόμενο τουρισμό προς την Ελλάδα και διαθέτει ένα από τα μεγαλύτερα portal.\nΗ μελέτη που έχει εκπονήσει και καταθέσει το CTN προτείνει το νησί μας ως family friendly προορισμό, σε μία καθαρά αντιπροσωπευτική γνωριμία, μιας και Ισραηλινοί αναζητούν ανάλογες περιοχές στη χώρα μας.\nΝα σημειώσουμε ότι η ανταπόκριση είναι ήδη τεράστια, ιδίως για τις επίμαχες τουριστικά περιόδους, Φθινόπωρο – Άνοιξη, κάτι που δίνει ελπίδα στο το επί χρόνια ζητούμενο, την επιμήκυνση της σεζόν στην Άνδρο.\nΠροηγούμενο: Ενημερωτική εκδήλωση στο Γαύριο για τις ανεμογεννήτριες\nΕπόμενο: Ένα καράβι γεμάτο ελπίδα… στο Γαύριο!!!


Καλοκαιρία για σήμερα Τρίτη 21/10 – Makeleio.gr\nHomeΕΠΙΚΑΙΡΟΤΗΤΑΚαλοκαιρία για σήμερα Τρίτη 21/10\nΚαλοκαιρία για σήμερα Τρίτη 21/10\nΗλιοφάνεια σε ολόκληρη τη χώρα με λίγες νεφώσεις, άνοδο της θερμοκρασίας και… εξασθένηση των βοριάδων στο Αιγαίο, περιμένουμε την Τρίτη 21 Οκτωβρίου 2014. Το πρωί στα ηπειρωτικά η ορατότητα θα είναι κατά τόπους περιορισμένη και θα σημειωθούν τοπικές ομίχλες.\nΗ θερμοκρασία θα κυμανθεί από 8 έως 23 βαθμούς στη Βόρεια Ελλάδα, από 9 έως 25 βαθμούς στην Κεντρική Ελλάδα, από 10 έως 25 βαθμούς στη Νότια Ελλάδα, από 12 έως 26 βαθμούς στη Δυτική Ελλάδα και από 10 έως 24 βαθμούς στα νησιά του Αιγαίου και την Κρήτη.\nΟι άνεμοι στο Αιγαίο θα πνέουν ασθενείς και στο Νοτιοανατολικό Αιγαίο βορειοδυτικοί μέτριοι με σταδιακή εξασθένηση. Από το απόγευμα και μετά θα στραφούν σε νότιους νοτιοδυτικούς μέτριους. Στο Ιόνιο οι άνεμοι θα πνέουν βορειοδυτικοί ασθενείς έως σχεδόν μέτριοι.\nΗλιοφάνεια με κατά τόπους περιορισμένη ορατότητα στα βόρεια του νομού, περιμένουμε την Τρίτη στην Αττική. Η θερμοκρασία στο κέντρο θα φτάσει τους 23 με 24 βαθμούς Κελσίου. Οι άνεμοι θα πνέουν ασθενείς.\nΗλιοφάνεια με τοπικές νεφώσεις και κατά τόπους περιορισμένη ορατότητα, περιμένουμε την Τρίτη στη Θεσσαλονίκη. Η θερμοκρασία θα φτάσει τους 23 βαθμούς Κελσίου. Οι άνεμοι στο Θερμαϊκό θα πνέουν ασθενείς και το μεσημέρι νοτιοανατολικοί σχεδόν μέτριοι.


Tων Άκρων - Κεφαλονιά | Terrabook\nΣτο χώρο μας, Tων Άκρων, θα χαρείτε μια εμπειρία περιποίησης και χαλάρωσης. Όμορφες δημιουργίες για όλες τις εποχές και όλα τα γούστα σε προσιτές τιμές. Με μεγάλη ποικιλία χρωμάτων και σχεδίων. Αναλαμβάνουμε και νυφικές δημιουργίες.\nΠέρα από την εμφάνιση, μας ενδιαφέρει και η υγεία των ποδιών για αυτό και η πολύχρονη πείρα μας στην ποδολογία μπορεί να αντιμετωπίσει τα προβλήματα των άκρων, όπως ονυχοκρυπτώσεις, κάλους, σκληρήνσεις, μύκητες κ.α.


aouts-pins: Νοεμβρίου 2015\nΣτο Craft Room της Χειροτέχνικα με κουκουβάγιες\nΗ Χειροτέχνικα ήρθε Θεσσαλονίκη! Με μεγάλη χαρά περιμέναμε το τριήμερο 20-22 Νοεμβρίου για τη μεγάλη γιορτή της χειροτεχνίας στην πόλη. Εγώ είχα έναν παραπάνω λόγο να χαίρομαι, μιάς και είχα να οργανώσω ένα εργαστήριο την Κυριακή για να φτιάξουμε κουκουβάγιες από ρολά χαρτιού.\nΈκανα την προετοιμασία στο σπίτι, χαρτιά, ρολά, κόλλες, χρώματα, δοκιμές και κράτησα τις δυο πιο όμορφες για δείγματα.\nΜαζεύτηκε κόσμος στο craft room της Χειροτέχνικα και πήραν φωτιά τα ψαλίδια.\nΤις τελειώσαμε στην ώρα μας και φυσικά η κάθεμία είχε τη δική της προσωπικότητα\nΟι κουκουβάγιες μπορούν να γίνουν στολίδια για το Χριστουγεννιάτικο δέντρο, να διακοσμήσουν ένα ραφάκι, να γίνουν Advent Calendar ή ακόμη και συσκευασία για ένα μικρό δωράκι!\nΌ,τι πρέπει για Χριστουγεννιάτικες χειροτεχνίες που μπορούν να φτιάξουν μικροί και μεγάλοι.\n* Η Αγγελική για ακόμη μια φορά ήταν stand by και έβγαλε φωτογραφίες!\nΕτικέτες διακόσμηση, κουκουβάγιες, ρολό χαρτί, στολίδια, χαρτί, χειροποίητα, crafts, deco, handmade, owls, paper, paper rolls, workshop, xeirotexnika\nΥφασμάτινες τσάντες με στάμπες\nΝα 'μαστε πάλι στο Κουμπί coffee & crafts να φτιάχνουμε τσάντες. Η Αγγελική (Poco Loco) μας έδειξε πως να κάνουμε τις υφασμάτινες τσάντες μας πιο ωραίες και να αφήσουμε τη στάμπα μας κυριολεκτικά και μεταφορικά. Με ακρυλικά χρώματα, λοιπόν, και στάμπες που ετοίμασε η Αγγελική με σφουγγαράκια, ρολά από χαρτί υγείας, μολύβια και σπίρτα, ο καθένας στάμπωσε τη δική του τσάντα.\nΕκτός του ότι περάσαμε ωραία, ήταν και πανεύκολο. Νομίζω θα κάνω πολλές, πάρα πολλές!\nΕίναι, βέβαια, πολύ καλή και οικονομική ιδέα για δωράκι.\nΕτικέτες ακρυλικό, σταμπα, τσάντες, ύφασμα, χειροποίητα, accessories, acrylic, bag, crafts, fabric, handmade, stamp


Λειβάδια Ανδρου: Με ένα τόσο δα υπέροχο Ανδριώτικο λεμονάκι...\nΜε ένα τόσο δα υπέροχο Ανδριώτικο λεμονάκι...\nΤα λεμόνια τα Ανδριώτικα είναι ονομαστά για τη γεύση τους και το άρωμα τους. Η Ελένη Σαλουβάρδου φωτογράφησε τρεις τρόπους χρήσης των λεμονιών, (φυσικά υπάρχουν πολλοί ακόμη π.χ. χυμός λεμονιού σε παγοθήκες για το καλοκαίρι που τα λεμόνια είναι δυσεύρετα). "Τίποτα δεν πάει χαμένο" από τα θαυμαστά λεμόνια. Να σας θυμίσω επίσης πως κάποτε, όχι απίστευτα πολλά χρόνια πριν, το λεμόνι ήταν ένα σημαντικό έσοδο για τα Ανδριώτικα νοικοκυριά. (κατά κύριο λόγο πέριξ της Χώρας). Σ' ένα Ανδριώτικο λεμόνι έτσι δα μια νυχιά του φτάνει για να μοσχοβολήσει, τι στιγμή που κάποια άλλα στα δυο κομμένα και μόνο λεμόνι δεν μυρίζουν! Ευχαριστούμε Ελένη.\nΣτύβουμε... και έχουμε υπέροχο χυμό, που πίνουμε σκέτο ή με ζεστό νεράκι ή με μέλι.\nΑφαιρούμε προσεκτικά το κίτρινο της φλούδας και το ρίχνουμε σε ρακί, που φυλάμε σε σκοτεινό σημείο... για να φτιάξουμε λιμοντσέλλο.\nΓευστικό επιδόρπιο μαζί με λίγη ζάχαρη.\nΚαθαρίζουμε το άσπρο και είτε το τρώμε, είτε το κάνουμε μαρμελάδα, είτε γλυκό του κουταλιού.\nΑνώνυμος 6 Απριλίου 2017 - 9:51 μ.μ.\nΈνα Αδριοτοκο φάρμακο που τα πετάμε στο ποταμι


ellinikanews: Επέρχονται μεγάλες αλλαγές στις απαλλοτριώσεις\nΣύμφωνα με νομοσχέδιο του υπουργείου Υποδομών :\n■Για κάθε απαλλοτρίωση θα αποφασίζει ή ο περιφερειάρχης ή ο αρμόδιος υπουργός. Το υπουργικό συμβούλιο, που έχει σχετική αρμοδιότητα, θα τους την εκχωρεί κατά περίπτωση.\n■Την αποτίμηση της αξίας των ακινήτων που απαλλοτριώνονται δεν θα κάνουν πλέον μόνο οι προβλεπόμενες από το νόμο επιτροπές, αλλά και ο επίσημος πραγματογνώμων του κράτους, το Σώμα Ορκωτών Εκτιμητών.\n■Η κήρυξη των αναγκαστικών απαλλοτριώσεων θα μπορεί να γίνεται και χωρίς προηγούμενη δημοσιότητα.\n■Περιορίζεται και σχεδόν καταργείται η ιδιαίτερη αποζημίωση που δίνεται στους ιδιοκτήτες ακινήτων ως αντιστάθμισμα για την απαξίωση της περιουσίας που τους απέμενε μετά την απαλλοτρίωση. Για λόγους δημοσίου συμφέροντος, πλέον, το κράτος απαλλάσσεται πλήρως από την υποχρέωση πληρωμής για έκταση που δεν τη χρειάζεται. Για απαλλοτριώσεις σε ζώνες αστικής ανάπλασης, οι ιδιοκτήτες θα αποζημιώνονται μόνο με βάση τις τιμές που είχαν τα ακίνητα πριν την σχεδιαζόμενη αναβάθμιση της περιοχής.\n■Αν η απαλλοτρίωση δεν γίνει και το ακίνητο τελικά επιστραφεί στον ιδιοκτήτη του, τότε η αποζημίωση που θα επιστρέψει αυτός στο κράτος θα ορίζεται πλέον από ορκωτό εκτιμητή και όχι με βάση τον δείκτη τιμών καταναλωτή για τα χρόνια που πέρασαν από τότε που εισέπραξε την αποζημίωση. Σε περίπτωση που ο ιδιοκτήτης ακινήτου διαφωνεί θα απευθύνεται στα δικαστήρια για την επίλυση των διαφορών του με το κράτος.\n■Αν το δημόσιο ή ο φορέας που κάνει την απαλλοτρίωση δεν πληρώσει τον ιδιοκτήτη μέσα σε 18 μήνες, τότε η επίταξη του ακινήτου αίρεται αυτοδικαίως, εκτός αν ο ίδιος ο ιδιοκτήτης του ακινήτου ζητήσει τη συνέχιση της διαδικασίας.\n■Αποζημίωση λόγω απαλλοτρίωσης το κράτος θα δίνει και σε όσους ενοικιάζουν και εκμεταλλεύονται τα ακίνητα που απαλλοτριώνονται.\n■Προκειμένου να επισπεύδονται οι διαδικασίες για τις απαλλοτριώσεις αποδίδονται προσωρινές αποζημιώσεις στους ιδιοκτήτες των ακινήτων.\n■Τέλος, προβλέπεται διαδικασία επιστροφής των αποζημιώσεων στο δημόσιο αν δεν κινηθεί έγκαιρα ο ιδιοκτήτης του ακινήτου να τις εισπράξει -συνήθως ύστερα από οκταετία.\nΤο νομοσχέδιο του υπουργείου Υποδομών θα πάρει σύντομα το δρόμο της ψήφισης στη Βουλή, προκειμένου να προχωρήσουν με ταχείς ρυθμούς μεγάλα έργα ευρείας κλίμακος (όπως τα οδικά έργα), χρηματοδοτούμενα από το ΕΣΠΑ που θα απαιτήσουν μαζικές απαλλοτριώσεις εκτάσεων σε όλη τη χώρα.


Ο Άντρας Αιγόκερως | ζώδια\nΟ άντρας Αιγόκερως είναι πανέξυπνος. Μερικοί ίσως τον θεωρούν πανούργο, αλλά παρόλα αυτά, βασίζονται στην κρίση του. τον βρίσκουμε συχνά σε υψηλές θέσεις (αν όχι στην κορυφή) μεγάλων εταιρειών. Ντυμένος συντηρητικά, παλιομοδίτικος σε μερικές ιδέες του, ο άντρας αυτός σέβεται την παράδοση και προσκολλάται σε αυτή. Με βάση τις προγραμματισμένες κινήσεις του μπορείτε να… ρυθμίσετε το ρολόι σας. Δεν του αρέσουν οι βόλτες. Προτιμά να μένει στο σπίτι και να διαβάσει ένα καλό βιβλίο, ή να περάσει τον ελεύθερο χρόνο του μαθαίνοντας κάτι. Κατά πάσα πιθανότητα, θα έχει δικό του κήπο για το οποίο θα είναι υπερήφανος και θα τον φροντίζει με προσοχή. Όπως δεν είναι σπάταλος με τη διαχείριση του σπιτιού, επιμένει, να κάνει κατάλογο η γυναίκα του για να φαίνεται πως ξοδεύονται τα χρήματα. Βέβαια δεν θα της λείψει τίποτα και μπορεί να είναι σίγουρη ότι θα της είναι πιστός, αρκεί να σταθεί στο απαιτούμενο –για τα πρότυπά του- ύψος, σαν σύζυγος και μητέρα. Αν αποτύχει σε οποιοδήποτε από τα δύο, ο άντρας Αιγόκερως δεν πρόκειται να αναζητήσει «παρηγοριά» αλλού, αλλά θα απορροφηθεί περισσότερο από την καριέρα του. Όπως και να έχει το πράγμα, η γυναίκα ενός Αιγόκερου πρέπει να αποδεχτεί το γεγονός ότι η δουλειά του προηγείται πάντα.\nΕπιβάλλει την τάξη στα παιδιά του και είναι αποφασισμένος να τα βοηθήσει, φροντίζοντας να πάρουν την καλύτερη δυνατή μόρφωση. Δεν μπορεί όμως να προσαρμοστεί στον τρόπο σκέψης των νέων, και αυτό κάνει δύσκολη την επικοινωνία μεταξύ τους.\nΜπορεί άλλοι άντρες να χαίρονται τα χρόνια της ζωής τους μετά τη σύνταξη –όχι όμως, ένας Αιγόκερως.Αν η καριέρα του τελειώσει γύρω στα εξήντα, είναι πιθανό ότι θα αρχίσει τότε κάτι καινούριο ή ότι θα τον βρείτε να παίζει ενεργό ρόλο στα πολιτικά πράγματα του τόπου: έχει έντονη πολιτική συνείδηση.